Emgann Badon - Wikipedia\nStlapet Kaledvoulc'h en dour\ngant Sir Bedivere \netre 493 ha 516\nArzhur Aelle Suseks\nArgadenn gant Arzhur hag e varc'heien e-pad Emgann Badon. Skeudenn eus al levr Idylls of the King, 1898.\nEmgann Badon, Cad Mynydd Baddon e kembraeg, Bellum in Mons Badonicus e latin, a voe unan eus an emgannoù, en Enez Vreizh, etre 493 ha 516, ma voe trec'h arme ar Vrezhoned, renet gant ar roue Arzhur hervez ar vojenn, war an Angled hag ar Saksoned da goulz aloubidigezh Enez Vreizh er VIvet kantved.\nEvel al lodenn vuiañ eus darvoudoù ar maread-se n'anavezer nemet nebeut a draoù diwar e benn. Ar ger a implij Gweltaz da gomz a-zivout an emgann, obsessỉo "kaeladur", a zamveneg e voe ur seziz kentoc'h eget ur gwir emgann. N'anavezer ket kennebeut, en un doare sur, piv e oa pennoù an div lu na pelec'h e stourmjont. An Annales Cambriae a embann e oa "Arzhur" e penn ar Vrezhoned met, daoust ma'z eo istorel an dud arall a venegont, an dra-se ne dalvez ket ne oa ket bet an Arzhur-se un den mojennek a vefe bet lakaet war e gont kurioù ur penn-brezel disoñjet.\n1 An andonioù\n2 Lec'h an emgann\n3 Amzeriad an emgann\n3.1 Testeni Buhezioù ar Sent\n4 Pennoù an armeoù\n5 Efed an Emgann\nAn andonioù[kemmañ | kemmañ ar vammenn]\nDre ziv andon distag ez anavezer emgann Badon, ar pezh a ziskouez n'eo ket mojennel an emgann :\nGweltaz a veneg anezhañ en e De Excidio et Conquestu Britanniae ma skriv o defe gounezet ar Vrezhoned un maread hir a beoc'h ; hervezañ e vefe c'hoarvezet en deiz ma oa bet ganet, 44 bloaz kentoc'h eta ;\nBeda, a implije oberenn Gweltaz, a skriv e c'hoarvezas an emgann 44 bloaz goude donedigezh ar Saozon e Preden avat, ha n'eo ket sur pe eilstumm eo an hini mat ; koshoc'h eget an hini a zo en hor c'herz eo an dornskrid a rae Beda gantañ, met kement-se ne dalvez ket e oa fiziusoc'h.\nEn Annales Cambriae eo meneget emgann Badon evel-hen :\n« 516 : en Emgann Badon e tougas Arzhur kroaz hon Aotrou war e zivskoaz e-pad tri devezh ha teir nozvezh ha trec'h a voe ar Vrezhoned. »\n(Bellum Badonis in quo Arthur portuait crucem Domini nostri Iesu Christi tribus diebus et tribus noctibus in humeros suos et Brittones uictores fuerunt.)\nAn darn vrasañ eus ar glaskourien a gred ez eo "divskoaz" ur fazi hag eo ret lenn "skoed" en e lec'h. Daveiñ a rafe an destenn d'ur groaz livet war skoed Arzhur. Ur penn-brezel kristen a stourme ouzh enebourien bagan a vefe bet anezhañ.\nAn Historia Britonum skrivet gant Nennius war-dro 820 a gomz eus emgann Badon ivez, met dre ma oa bet skrivet diwezhat ne c'haller ket fiziout ennañ kement hag e Gweltaz pe en Annales Cambriae. Hervezañ e vefe bet c'hoarvezet emgann Badon e-kichen un dorgenn hag e vefe bet lazhet 960 a dud gant Arzhur e-unan.\nOuzhpenn-se ez eo meneget an emgann en ur varzhoneg kembraek skrivet gant Taliesin (c. 534 – c. 599). Hervezañ e vefe bet Arzhur e penn ar Vrezhoned.\nLec'h an emgann[kemmañ | kemmañ ar vammenn]\nMut ez eo an andonioù diwar-benn lec'hiadur emgann Badon. Meur a vartezeadenn zo bet kinniget gant ar glaskourien, avat :\nKreñvlec'h Badbury en Dorset, e kroaz-hent etre daou hent roman ;\nCaer Baddan a voe kinniget gant Jafrez Menoe met n'eo ket ken degemeret hiziv rak n'eus torgenn ebet eno ; ouzhpenn-se ez eo gant ar Saozon e voe graet "Baþon", "Baðon", "Baðanceaster" eus al lec'h-se ; Aquae Sulis e oa an anv latin ; germanek eo an anv "Bath" ; marteze e teufe "Caer Baddan" eus ur ger predenek kozh treuzkomprenet gant ar Saozon ;]]\nBuxton en Derbyshire, Aquae Arnemetiae ar Romaned, o devoa staliet ur gêr-gourounk eno ;\nLiddington er Wiltshire, ur c'hreñvlec'h hen ;\nSolsbury Hill, Batheaston, Somerset, nepell diouzh Caer Baddan ;\nDroitwich Spa, Worcestershire, a veze Salinae da amzer ar Romaned.\nE Burzhudoù Preden eo meneget un andon domm hag a vefe lec'hiet e-kichen "kouronkoù Badon" (in quo balnea sunt Badonis). N'eo ket gwall sklaer ar skrid, met seblantout a ra emañ ar c'houronkoù-mañ e-kichen un andon holenek lec'hiet e bro an Hwicce ha pell a-walc'h eus ar mor. Kement-se a zamveneg e c'hoarvezas Emgann Badon e-kichen Droitwich Spa, ma kaver andonioù holenek hag a voe e rouantelezh an Hwicce. Ouzhpenn-se, ur spisc'her e dornskrid De Excidio Britanniae e Cambridge a laka an emgann e-kichen genou ae stêr Hafren (que prope ostium Sabrinum), ar pezh a c'hellfe klotañ ouzh Droitwich Spa.\nKantvedoù goude an darvoudoù e voe skrivet an testennoù avat, ha marteze e oa bet disoñjet dija lec'hiadur resis an emgann.\nAmzeriad an emgann[kemmañ | kemmañ ar vammenn]\nHervez Gweltaz en De Excidio Britanniae e c'hoarvezas emgann Badon 44 bloaz kent an amzeriad ma skrive :\nad annum obsessionis Badonici montis ... quique quadragesimus quartus ut novi orditur annus mense iam uno emenso qui et meae nativitatis est.\nGouzout a reer e oa bev c'hoazh Maelgwn Gwynedd, marvet e 547 pe 549, pa skrivas Gweltaz, ar pezh a zamveneg e c'heller lec'hiañ amzeriad an emgann etre 503 ha 505.\nHervez Beda avat, hag a implije un dornskrid koshoc'h eus De Excidio Britanniae, e c'hoarvezas 44 bloavezh goude donedigezh ar Saozon (447 pe 449). An dra-se a lakafe amzeriad an emgann da 491 pe 493.\nHervez an Annales Cambriae eo 516 amzeriad an emgann met dre ma implijont un daolenn-bask evit an amzeriadoù war-lerc'h 525, n'int ket ken fizius evit ar skridoù arall. Ret eo dezho notenniñ e venegont unan eus emgannoù arall Arzhur, hini Camlann e 537. Mar lakaer Emgann Badon e 503 pe 493 e vefe ret dezho martezeañ en doa renet Arzhur etre 34 ha 40 bloaz, ar pezh a zo hir evit ar maread-se.\nTesteni Buhezioù ar Sent[kemmañ | kemmañ ar vammenn]\nNe ra ket anv Buhezioù ar Sent eus Emgann Badon, met disklêriadurioù a-zivout buhez Gweltaz a roont. En XIvet kantved e voent skrivet, ha faltazius eo kalz eus an darvoudoù a zeskrivont. Hervez un nebeud klaskourien avat ne oa abeg ebet evit o skrivagnerien da falsañ an amzeriadoù. Ouzhpenn-se, dizalc'h an eil re diouzh ar re all eo ar Buhezioù hag a veneg Gweltaz, pa'z implijont dielloù eus manatioù disheñvel.\nHervez Buhezioù ar sent Dewi, Kadog ha Gweltaz e weladennas hennezh Abati Hendy-gwyn ar Daf (Whitland Abbey) e 527 pe 528, hag e oa a-enep anvidigezh Dewi da abad abalamour ma oa re yaouank. Hervez buhezskrid Dewi gant Rhygyfarch ap Sulien e oa bet ar sant studier Sant Pol Leon e-pad dek bloavezh. An dra-se a zamveneg e oa bet ganet war-dro 514. Rhygyfarch a skriv ivez e prezegas Gweltaz da vamm Dewi pa oa brazez anezhañ. Ma oa kozh a-walc'h Gweltaz da brezeg e 514 diwirheñvel eo abalamour ma oa ganet kent 498.\nPennoù an armeoù[kemmañ | kemmañ ar vammenn]\nHervez an Annales Cambriae e oa "Arzhur" a oa e penn ar Vrezhoned. N'haller ket fiziañ kalz en Annales kent 525 met meneget eo an anv en un arroudenn diwezhatoc'h. Un enskrivadur kavet e Tintagel en deus diskouezet e oa bet ur penn-brezel brezhon en anv-se hag a oa oberiant er vro ma c'hoarvezas an emgann, war a seblant.\nUr varzhoneg bet skrivet diwezhatoc'h gant Taliesin a ra meneg eus Arzhur ivez. Marteze avat ez eus eus Arzhur un dudenn lieselfennek a oa bet lakaet war e gont kurioù meur a zen, en o zouez :\nur penn-brezel eus ar Vvet kantved ;\nan ofiser roman Lucius Artorius Castus ;\ntierned vrezhon evel Riothamus, Ambrosius Aurelianus, Owain Ddantgwyn, Athrwys ap Meurig.\nN'eo meneget anv rener ar Saozon gant testenn ebet, met Aelle Sussex (ar bretwealda kentañ, hervez Beda) eo an hini nemetañ hag a oa oberiant en amzer an emgann el lodenn eus ar vro ma seblant bezañ c'hoarvezet. Hervez un nebeud klaskerien e c'hellfe ivez bezañ bet penn ar Saozon, met ne grogas da ren war Wessex nemet e 519.\nN'eo ket sur istoregezh Aelle avat, ha marteze e oa enebour "Arzhur" ur penn-brezel Angl-ha-saoz arall a chomo e anv dianav deomp da viken.\nEfed an Emgann[kemmañ | kemmañ ar vammenn]\nPetra bennak ma n'eo ket sur amzeriad an emgann ez eo sklaer e harzas araokadenn ar Saozon evit un hir a amzer. Gweltaz a skriv en doa roet ar peoc'h d'ar Vrezhoned betek e amzer. N'haller ket fiziout atav e Gweltaz, hag ur brezegenn eo e levr kentoc'h eget labour un istorour, met ne vije ket bet roet kred d'ar pezh a lavare mar bije bet Preden gwasket gant argasadennoù ar Saozon. Ouzhpenn-se, tra ma ne gomz ket ar c'hronik angl-ha-saoz eus an emgann peogwir e oa bet diazezet war varzhonegoù harozek moarvat, ez eus un troc'h a hogozik 70 bloavezh etre an daou vretwealda kentañ. Hervez Procopius ez eas strolladoù Saozon kuit eus an enez abalamour ma oa re boblet o zachennadoù. An dra-se a seblant diskouez e voe dalc'het ar Saozon e tachennoù strizh e-pad an amzer-se.\nAn henoniezh a zamveneg e oa bet dilezet kêriadennoù saoz war harzoù ar rouantelezhioù brezhon, ha takadoù brezhon bras a zalc'he e reter ha su an enez betek hanterenn gentañ ar VIvet kantved d'an nebeutañ.\n↑ Thomas Malory, Le Morte d'Arthur, levrenn XXI, pennad V.\nAdtapet diwar « https://br.wikipedia.org/w/index.php?title=Emgann_Badon&oldid=1836745 »\nKemmoù diwezhañ degaset d'ar bajenn-mañ d'an 21 Mae 2019, da 14:17.


Maria Tereza Spagn (1726-1746) - Wikipedia\nMaria Tereza Spagn (1726-1746)\n(Adkaset eus Maria Tereza Spagn (1726–1746))\nMaria Tereza Spagn, pe María Teresa Rafaela de Borbón (e spagnoleg), pe Marie Thérèse, pe Marie-Thérèse-Antoinette-Raphaëlle d'Espagne, pe de Bourbon (1726–1746), a oa infantez Spagn, ha Daofinez Bro-C'hall.\nAn daofinez Marie Thérèse Raphaëlle (1726-1746). Poltred gant Louis-Michel van Loo. War-dro 1740.\nMerc'h e oa da Felipe V, roue Spagn (hogen priñs gall), ha d'e eil pried, Elisabetta Farnese.\nDimezet e voe María Teresa, e miz C'hwevrer 1745, d'ar priñs gall Louis-Ferdinand de France (1729-1765), mab d'ar roue Loeiz XV ha daofin Bro-C'hall.\nGant he dimeziñ d'ur priñs gall, war un dro gant hini he breur, an infant Felipe, da Madame Première, e oa adskoulmet an emglev kozh entre Bro-C'hall ha Spagn, goude ma oa aet er c'hleuz ar mennad da zimeziñ Loeiz XV ha Mariana Victoria (1718-1781), c'hoar henañ Maria Tereza ha Felipe (hag a zeuas da vout Rouanez Portugal).\nLavaret e oa bet e oa kaer, rok, abaf. Met displijout a rae he blev ruz da dud al lez c'hall. Gwelloc'h e kave chom en he lojeiz peurliesañ eget mont er-maez, ha kaz he doa ouzh ar c'hoarioù.\nDa wilioudiñ e oa Marie-Thérèse (hec'h anv el lez c'hall) e deroù Gouhere 1746, met dale a oa gant ar gwentloù.  Kement-se a zisplije kenañ d'an tad-kozh, ar roue Loeiz XV.\nD'an 19 a viz Gouhere 1746, a-benn ar fin, e c'hanas Marie Thérèse ur verc'h hag a voe anvet Marie-Thérèse evel he mamm.\nD'an 22 a viz Gouhere, tri deiz goude ganedigezh ar verc'hig, e varvas ar vamm yaouank. 20 vloaz ne oa ken. O merc'h, Marie-Thérèse de France (1746-1748), a varvas e miz Ebrel 1748, da 21 miz. Glac'haret e voe he fried, ha zoken goude eurediñ d'e eil pried, Maria Josepha von Sachsen (1731-1767).\n↑ Marie-Raphaëlle de Bourbon-Espagne, belle-fille de Louis XV el lec'hienn enviedhistoire.canalblog.com, 3/12/2010.\nAdtapet diwar « https://br.wikipedia.org/w/index.php?title=Maria_Tereza_Spagn_(1726-1746)&oldid=1864731 »\nDernière modification le 2 C'hwe 2020, à 13:42\nKemmoù diwezhañ degaset d'ar bajenn-mañ d'an 2 C'hwe 2020, da 13:42.


Keleier ar 27 a viz Meurzh | Les informations du jour en langue bretonne\nvendredi 27 mars 2015 à 19:34 France Bleu Breizh Izel\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war ur stummadur evit splujwiskerien al labourioù foran, un tournamant golf e brezhoneg, ar raktres SELAOU 3000 ha levr nevez Herve Lossec.\nGolf e brezhoneg © Radio France\nRoet ez eus bet lañs hiziv da drede Sizhunvezh ar brezhoneg\nBetek ar 6 a viz Ebrel e vo muioc'h eget daou c'hant hanter-kant abadenn a bep seurt e brezhoneg war Breizh a-bezh. Evit kregiñ gant an darvoud-mañ eo bet aozet un tournamant golf e-pad tout an devezh hiziv e Ploveilh. Aozet eo bet an abadenn golf-se gant Bernez Rouz, prezidant Ti ar Vro Kemper.\n19e Golf e brezhoneg\nSplujwiskerien al labourioù foran stummet evit ar wech kentañ ba Breizh\nE kreizenn splujañ Trebeurden e vez kinniget ar stummadur-micherel-se abaoe penn-kentañ ar bloaz, an hini kentañ e Breizh eo. Labourat a ra Edouard e kreizenn splujañ Trebeurden. Displegañ a ra deomp da betra a servij ar stummadur-se.\nSELAOU 3000 ur raktres digustum\nAr pal zo sevel ur gabined liesvedia evit selaou sonerezh hengounel. Evit dont a-benn da zastum arc'hant 'neus lakaet ar soner trompilh Erwan Burban da vont en-dro ur raktres arc'hantaouiñ a-stroll war internet, pep hini a ro ar pezh a fell dezhañ.\n19e Selaou 3000\nKrampouezh-saocisse, levr nevez Herve Lossec\nSkrivagner "Les Bretonnismes" oa ganeomp war-eeun war France Bleu Breizh Izel, adselaouit e atersadenn.\nLevr Herve Lossec


kerkent - Wikeriadur\nSavet diwar ker, adverb an derez kevatal, hag an anv-gwan kent\nadverb amzeriañ : diouzhtu, raktal\nKerkent e voe troet arre en un êgl, — (Fañch an Uhel, Kontadennoù ar Bobl/1, Al Liamm, 1984, p. 23.)\n... kerkent e welfet anezhi o treiñ en houadez... — (Fañch an Uhel, Kontadennoù ar Bobl/2, Al Liamm, 1985, p. 106.)\nHa kerkent setu ur feunteun, ha Pêronig hag ar marc'h e-barzh evel daou ranig. — (Fañch an Uhel, Kontadennoù ar Bobl/3, Al Liamm, 1988, p. 47.)\nKerkent e weljont, e nec'h ar park, ur soudard hag a deue d'ar red war o lerc'h. — (Lan Inizan, Emgann Kergidu 1, Brest, 1877, eil emb. Al Liamm 1977, p. 222.)\n...kerkent ez afe kounnar ennañ, hag e vemp malet etre e zent pe drailhet gant e ivinoù. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 81.)\nKuitaet gantañ e balez kerkent ha kan ar c'hilhog, [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 39.)\nkerkent ha ma, kerkent ma\nAdtapet diwar « https://br.wiktionary.org/w/index.php?title=kerkent&oldid=300047 »\nKemmoù diwezhañ degaset d'ar bajenn-mañ d'an 20 Mez 2020, da 13:51.


65 053 fennad emeur o sevel bremañ e rann vrezhonek an holloueziadur.\nCarl von Linné, pe Carl Linnaeus, a oa mezeg, louzawour ha kelenner e Skol-veur Uppsala e Sveden en XVIIIvet kantved. Gantañ e voe klasket rummata holl voudoù bev an Douar, en ul levr anvet Systema naturae, embannet e 1735. Diwar e labour e teu rummatadur reizhiadek ar bevien a zo en implij bremañ.\nGant Linné e voe roet da bep spesad un anv resis e latin, savet diwar daou c’her. Da skouer, Homo sapiens ("den a oar") evit an den. A-raok Linné e veze roet anvioù hir d’ar spesadoù, evit o diskrivañ. Gant skiantourien a veve er XVIvet kantved, an daou vreur Bauhin, e oa bet savet ar reizhiad anvadurioù daouel a zo implijet hiziv, met gant Linné an hini e voe lakaet an diazezoù-se da dalvezout a-vras.\nUr Protestant deol e oa Linné, ul Lutherad, hag evitañ e oa ar vevoniezh ur studi eus ar bed urzhiet gant Doue. Krediñ a rae e oa bet krouet al loened hag ar plant gant Doue ha ne oant ket cheñchet abaoe krouidigezh ar bed. Ar spesadoù, evitañ, ne gemment ket, er c’hontrol diouzh ar pezh a voe displeget diwezhatoc’h gant Charles Darwin. Daoust da se e oa krog da gas ar skiant war un hent a bellae diouzh kelenn ar relijion. Un arc’heskob lutherat a damallas dezhañ bezañ dizoue.\nBez e voe Linné unan eus diazezourien Akademiezh ar Skiantoù e Sveden. Gantañ ivez e voe savet Liorzh Louzawouriezh Uppsala.\nDoare ar 15 a viz Gouere 2018 ha Keleier ar vro.\n14 a viz Mezheven : deroù Kib vell-droad ar bed e Rusia.\n12 a viz Mezheven : un emglev zo bet kavet etre gouarnamantoù Gres ha Makedonia war an anv da reiñ d'ar vro-se.\n12 a viz Mezheven : emgav etre prezidant ar Stadoù Unanet, Donald Trump, ha penn Norzhkorea, Kim Jong-un, e Singapour.\n3 a viz Mezheven : ouzhpenn 70 den zo lazhet ha kantadoù zo gloazet, e Guatemala, gant dislonkadenn Volcán de Fuego.\n1añ a viz Mezheven : dont a ra Giuseppe Conte (skeudenn) da vezañ Kentañ Ministr Italia, e penn un emglev etre ar Movimento 5 Stelle hag al Lega Nord.\n1añ a viz Even : diskaret eo gouarnamant Mariano Rajoy gant ur votadeg disfiziañs. Pedro Sánchez, eus Strollad ar Sokialourien, a gemer e blas.\n25 a viz Mae : en ur referendom en Iwerzhon eo trec'h ar c'hinnig da aotren an diforc'hidigezh.\n20 a viz Mae : addilennet eo Nicolás Maduro da brezidant Venezuela, hep nemeur a dud o votiñ.\nAdtapet diwar « https://br.bywiki.com/w/index.php?title=Degemer&oldid=1770769 »


Le Télégramme - Spered ar vro - Alain Le Sann. « Hag ar besketaerien ? »\nAlain Le Sann. « Hag ar besketaerien ? »\nPublié le 02 mars 2017 à 09h48 Modifié le 02 mars 2017 à 10h02\nStourm a ra Alain Le Sann da skoazell pesketaerien ar vro.\nO chom en Oriant emañ Alain Le Sann, nepell diouzh ar porzh pesketa bras. Deuet eo paotr an douaroù da vezañ tomm ouzh bed ar besketarien.\nUn den gwall baket eo Alain Le Sann. O paouez distreiñ eus ar Vodadenn vroadel e Pariz e oa e-kreiz miz C’hwevrer, e-lec’h ma oa bet o tiskouez ur film d’ar gannaded : « Oceans, la voix des invisibles », savet gant Mathilde Jounot, diwar-benn ar besketaerezh hiriv an deiz. Ur film a-bouez evit Alain Le Sann, rak hervezañ « eo ret selaou ar besketaerien bremañ, ha nompas kaozeal en o flas ken ! »\nPaotr an douaroù\nAlain Le Sann, ganet en un atant e Bodiliz, e bro Chelgen, nepell diouzh Landivizio, ne oa ket o c’hortoz bezañ dedennet gant ar mor ha bed ar besketaerezh. Met pa oa bet anvet ar c’helenner yaouank war an Istor hag an Douaroniezh en Oriant er bloavezhioù 1970, e oa bet un digarez dezhañ da zizoleiñ ur bed nevez : « intereset e oan kalz gant douaroniezh an dud.\nDizoloet ‘m eus buhez ar besketaerien e porzh an Oriant, hag e oa bev-tre d’ar poent-se ! E 1975 ‘m eus bet ar chañs da vont war ur vag da besketa merluz ha grilhed. Amzer fall a oa bet ! Met daoust d’al labour diaes ha dañjerus-tre, e kare patron ar vag e vicher.\nPa veze war an douar bras a oa mall warnañ mont war vor adarre. Aze em eus komprenet un dra bennak. » Un nebeud bloavezhioù war-lerc’h e sav Alain Le Sann ur gevredigezh anvet Solagral, evit krouiñ liammoù gant an trede bed. Er bloavezhioù 1990 e sav kudennoù bras e bed ar besketaerezh. Kenderc’hel a ra Alain Le Sann da stourm : krouiñ a ra ar gevredigezh Pêche et developpement, da liammañ gwelloc’h pesketaerien eus Afrika, Azia hag Europa.\nTeñval an amzer da zont\nHervezañ, amzer da zont ar besketaerezh a zo teñval. An hanter nebeutoc’h a besketaerien a zo bremañ eget 25 bloaz zo. Hiriv an deiz e vez diskarget 17.000 tonnad pesked e Porzh an Oriant, pa veze diskarget 80.000 tonnad er bloavezhioù 1980.\nMet arabat soñjal ne vez ket ar besketaerien soursiet gant an endro. N’eo ket gwir tamm ebet. Klasket o deus diskoulmoù deuz o zu. Met n’int ket bet selaouet », eme Alain Le Sann. Ul levr zo bet savet nevez zo gantañ, asambles gant skiantourien ha pesketaerien all : « Pêcheurs en quête d’avenir », e ti Skol Vreizh. Hervezo e vez selaouet muioc’h an ONG-où evel WWF, eget an artizaned. Ha koulskoude e labour ar c’hevredigezhioù-se gant bankoù bras, da lakaat morioù ar bed dindan o galloud, hervezañ.\n« En amzer da zont e rankimp gwareziñ gwelloc’h kalite an dour ha reiñ muioc’h ar gaoz d’ar besketaerien », eme Alain Le Sann. Ur festival filmoù diwar-benn ar pesketa a vo kinniget e bro an Oriant eus an 13 d’an 19 a viz Meurzh. Mousc'hoarzhin a ra al Leonad « ha keloù mat a zo : deuet eo ar sardined en-dro e bro Douarnenez ! »\nPesketaerien : pêcheurs\nPesketa : pêcher\nDouaroniezh an dud :\nTrede bed : tiers-monde\nGwareziñ : protéger\nGalloud : pouvoir.\nAlain Le Sann, né dans une ferme du Léon, est devenu l’un des spécialistes incontournables de la pêche en Bretagne. Un monde qu’il a découvert en arrivant à Lorient dans les années 1970, pour enseigner l’histoire et la géographie, et qu’il n’a plus jamais quitté. Il vient de publier un livre avec d’autres spécialistes, « Pêcheurs bretons en quête d’avenir », chez Skol Vreizh, où il plaide pour une meilleure protection de la qualité de l’eau douce et surtout pour que l’on donne enfin la parole aux pêcheurs, grands oubliés des débats actuels sur la raréfaction de la ressource.


l'Ouest en mémoire - Istoarioù diaoul ha laer-amann [Des histoires de diable et de voleur de beurre]\nMédiathèque Fiche média Istoarioù diaoul ha laer-amann [Des histoires de diable et de voleur de beurre]\nBretagne > Morbihan > Plouay\nGwechall ar bed all hag ar faltazi o doa ur plas vras e-barzh spered ha buhez an dud e Breizh hag alies e veze kontet istoarioù e korn an oaled e-lec'h ma deue an diaoul war an douar evit klask marc'hata gant an dud, pe c'hoazh istoarioù gant krouadurioù all evel al laer-amann, mamm an diaoul... Ret e oa neuze d'an dud goût petra respont dezhe, petra ober, penaos gallout bevañ en o c'hichen. Kement tra da spontañ ar vugale ha lakaat anezhe da grediñ en ur bed all stag ha tost-tre ouzh hor bed-ni. Aristide Herrio a gont deomp istoarioù bet klevet gantañ pa oa bugel er menaj e Ploue.\nAutrefois le monde de l'au-delà et l'imaginaire occupaient une place importante dans l'esprit et la vie des gens en Bretagne. On racontait souvent des histoires au coin du feu où le diable venait sur terre pour chercher à marchander avec les gens, ou encore des histoires concernant d'autres créatures comme le voleur de beurre, la mère du diable... Il fallait alors que les gens sachent quoi faire, que leur répondre, comment arriver à vivre à leurs côtés. De quoi épouvanter les enfants et les faire croire en un autre monde proche et lié à notre monde. Aristide Herrio nous raconte des histoires qu'il a entendues quand il était enfant à la ferme à Plouay.\nHa neuze e vez kontet ur bern traoù d'ar vugale evit spontañ anezhe siwazh ? Aze ne gouskent ket e-pad an noz neuze gant istoar ar bleizi ?\nNi a gouske met ni hor beze ket... Ni hor beze aon mont er-maez, kar ni a yae, ni hor beze dober memestra a mont er-maez, Ni a yae e-barzh ar c'hraou, ar c'hraou a veze touch d'an ti, neuze e veze un nor doc'h ar c'hraou mont a-barzh an t..., doc'h an ti mont e-barzh ar c'hraou. Met n'aemp ket er-maez, kar ni hor beze aon doc'h an diaoul ha doc'h ar bleidi ha doc'h al lougar ha neuzen doc'h ar bugul noz. Neuzen leun a gontadennoù e mod-se, ar [re gozh]-se a veze é konto deomp e-barzh korn an toull.\nHag an diaoul a teue da welet ac'hanoc'h a-wechoù ivez ?\nAn diaoul arrie e-barzh an ti a-wechoù. Ya ur wezh e oa degouezhet ha oa dañs e-barzh an ti, dañs a vras ha oa degouezhet un den yaouank eno blev melen e-barzh an ti. An dud a selle doc'htañ : den ebet n'anave. Hè a lâre : doc'h a venn emañ an den-mañ ? Ur brav a zen koulskoude, ha eñ a zo aet da glask ar verc'h yaouank vravañ a oa e-barzh an ti da zañsal. Ha hi gantañ sur a-walc'h ha fier. Aze e oa ur vaouez e-barzh an oaled ha oa o tommat ur c'hrouadur bihan e-tal an tan, e-barzh... doc'h korn an oaled, korn an toull. Ha seul gwezh evel e pasee ar brav a zen-se e-tal ar c'hrouadur bihan, ar c'hrouadur a vleje, a grie. Ha tout an dud a zo komañset da sellet d'an den yaouank-se ha komañset o doa e dreid heñvelaat doc'h treid ur jo. A-benn eno hè deus gouiet e oa an diaoul a oa. Ha hè deus lâret dezhañ : "Met c'hwi a zo an diaoul ?» «Ya !" a lâre, me a zo an diaoul. Ha ma ne gavet ket, ma n'a ket beleg ar barrez divotoù-kaer evit dont àr douar kêr, me a gasay ar plac'h yaouank-mañ ganin a-benn sonay hanternoz.» Ha aet an dud buan ha buan, da glask ar person ha daet ar person. A-raok [teir zouar kêr oa dav] mont divotoù-kaer. Ha emañ daet e-barzh an ti ha neuze koñverset ha lâret e baterioù. Ha oa ret eta d'an diaoul bout aet kuit ha noa ket gallet kas ar plac'h yaouank gantañ. E mod-se e oe an traoù. Em eus soñj bout klevet un istoar met honnezh a oa kani mamm an diaoul. Ha oa neuzen ur vaouez ag a c'hornad-mañ sur a-walc'h, pe ne oa ket pell atav, ha oa o rañjat dilhad he bugale, e oa leun a vugale ha oa rañjat dilhad àrlerc'h hanternoz. E oa degouezhet... Paseet hanternoz n'he doa ket gwelet an eur ha ne oa ket aet da gousket c'hoazh. Degouezhet ur c'haouad avel vras ha digor an nor. Ha he doa, petra he doa gwelet ? Mamm an diaoul ! Ma Doue, mamm an diaoul ! «Ya, me eo, a lâr mamm an diaoul, ha n'oc'h ket aet da gousket c'hoazh ? Met, a lâre, dibaoe gwerso [ ] ho kwelet.» «Ya, hi a lâre, met emañ ret din kempenn dilhad ma bugale.» «Ha ya, a lâre hi, met roet hè din ha ne vin ket pell aveit o c'hempenn ha kavet labour din, a lâre hi, ken na arrivay an deiz, a lâre, ken a ganay ar c'hog an teir gwezh. Mod arall c'hwi a zay ganin d'an ifern.» Kaer oa reiñ labour da mamm an diaoul, hi a rae ar labour diouzhtu. Ne oa ket nameit dilhad da rañjo, dilhad d'ober, traoù da walc'ho. Ar wazh a basee just a fas d'an ti. «Oh maleürus !" hi a rae ! Ar vaouez-se a lâre : "Met petra gober ?» Met he gwaz a oa aet ha tennet e benn diàr ar gwele kloz ha lâre dezhi : «Roet ma maouez paour ar c'hanevier gloan du a zo e-barzh ar solier aze dezhi da walc'ho ha lâret dezhi ken a deuy... pas achuiñ hè gwalc'ho ken deuy gwenn ha ne faota ket [ dezhañ].» Hag ar c'hanevier gloan du n'ae ket gwenn. Hag a-benn en doa kanet ar c'hog a-raok teir gwezh e oa ret da mamm an diaoul bout aet kuit. Ha hi a lâre d'ar vaouez-se : "Peus boneur maouez paour bout kavet gwell aveidoc'h d'ho tifenn, hi a lâre. E mod arall e vehec'h c'hwi daet ganin d'an ifern, ah ya.\nMet e-barzh ar veilhadegoù e giz-se e vez preget deus bep seurt traoù. Ne chomec'h ket d'ober ur veilhadeg hep prezeg. Te teus ket bet klevet prezeg deus al laer-amann ?\nGeo alies, oh la la ! A-viskoazh em eus klevet e oa tud a laere amann [ha laezh] doc'h re arall e mod-se. Hè a sorse, e veze lâret, ar sorserion. Ha veze dav neuzen mont gant ar veleien, peotramant ur sorsour all evit disorsañ ho loened. Met ne ouian ket, met hè a lâre e veze graet met n'em eus ket me gouiet a-feson. Hor re-ni n'int ket bet sorset biskoazh atav, nann. Me am eus klevet ma mamm é kaozeal pa oa dimezet a oa boemet : ne oa ket nameit ur vuoc'h e-barzh... e giz emañ an ti noz bremañ izelikoc'h. Ha ne oa ket nameit ur vuoc'h, ma fepe n'en doa ket nemet ur vuoc'h. Ha veze goeret ha lakaet en amzer-se e veze lakaet al laezh e-barzh podoù pri. Ha e veze hi é lakaat e-tal an tan d'ar goañv neuzen. D'an hañv e veze lakaet e-barzh ar gredañs sur a-walc'h. Hag ar gloge evit lemel ar c'hoavenn. Ha mallozh Doue, a lâre mamm, oa aet da lemel ar c'hoavenn gant al laezh. E-barzh ti ma zad-kozh ivez emenn ma oa hi plac'h yaouank, ne veze ket kalz a goavenn àr al laezh. Met e-barzh emenn e oa dimezet neuzen, e-barzh ti ma zad-kozh arall, oh la la, kaer oa [mont gant] ar gloge, ne gave ket nameit koavenn ! Ah, a lâre mamm, n'eo ket ur souezh e veze lâret familh [Ar C'horr] a oa sorserion, met ar re-mañ a sorsa bepred, a lâre hi. Met pas ! Met pa he dehe gwelet penaos e veze roet da zebriñ d'ar vuoc'h : boued, un tammig [gwazh] ha boued mat ! Honnezh, ur vuoc'h vat a oa. Hi a roe tost da zaou lur amanenn bemdez hec'h unan ha oa pemp pe c'hwec'h, pe c'hwec'h pe seizh e-barzh meur a di ha ne roent ket kement-se. Me a ouia a-walc'h hè a lâr e veze sorset met atav e vez graet c'hoazh. Bout zo tud a greda kement, e vez lâret [sorsoù] zo c'hoazh. Met ma re-me n'int ket bet graet biskoazh, nann !\nPa vez achu prezeg deus an diaoul ha neuze deus al laer-amann, bezañ e vez ur ganaouenn bennak e-pad ho peilhadegoù ivez ?\nOh ya, bepred e veze kanet, ne vern a ec'h ober petra e vezer. E-barzh an dornerezh, em eus soñj, e vezemp é torno e mod-se ha goude e veze achu debro koan d'an noz ha vezemp divezhat neoazh : e veze unnek eur, hanternoz, ha veze achu debro koan gwechoù un eur, ha veze un tamm kan bepred. Ar re gozh a gane, bepred, em eus soñj, Pierre Roue a oa e-barzh, e-barzh tal du-mañ, e-barzh ar maner-ti aze, a lâre kani ar Pichon Lovedan, kani ar gourenizion deomp alies. Neuze [ma yaemp] mezv, ah e veze bourrapl ! Met tout ar re gozh, em eus soñj bout klevet ma mamm c'hoazh é lâret la... Ma zad-kozh a oa é troc'ho foenn e-barzh ar prad gant ar falz hag ur c'homper dezhañ. Ha hè o doa komañset, pep unan a rae ur c'hant kanenn bennak. Kant kanenn bennak peb unan a ouient, doc'h penn d'ar penn, penn d'ar benn, ya ! Ha e-barzh korn an toull, pareil, e veze filajoù e mod-se. A-raok mont d'ar gêr e veze graet un tamm dañs ha neuzen kanoù, kanennoù a-raok mont kuit da ziv pe deir eur doc'h a hanternoz.\nHa veze dañset e-barzh an ti ?\nYa, ni a zañse e-barzh an ti. Ya, ya. E-barzh an ti mamm he deus gwelet dañsal alies. Seul dimeziñ a veze e-barzh amañ e veze Louison o chom e-barzh amañ ha e vaouez Jaket ha eizh a vugale. Ha omp bet e-barzh tout an dimezioù e-barzh an ti-mañ. Ni a veze pedet d'an noz e mod-se dont da zebro ha neuzen e veze dañs àr-lerc'h maleürus biskoazh ! Ha dame ya ! Ha kan.\nNe vez ket ur bern plas ganeoc'h da zañsal koulskoude ?\nMet nann, met an dud a zañse atav, an dud a zañse atav ha deus an hañv neuzen an dud a zañse e-barzh ar porzh. Met d'ar goañv, dame, e veze dañset e-barzh an ti ha d'an noz. Ya, ya, oh ya. A-ruz hag a-sailhoù e giz e veze lâret e-barzh ar vro-mañ. A-sailhoù emañ an dañs pourlet, hag a-ruz emañ al laride, e veze lâret, kostez ar mor, ya.


Ar greizenn biogaz vrasañ er c'hornôg « Article « L'Hebdo du Finistère - Le Courrier - Le Progrès\n› Ar greizenn biogaz vrasañ er c'hornôg\n16/03/2017 à 14:34 par Administrateur\nAr greizenn biogaz vrasañ er c'hornôg a zo bet digoret d'ar Gwener 10 a viz Meurzh, e Kemper. ©Pascal Leopold. - Kreizenn biogaz Kemper a zo souezhus ken bras ma ‘z eo. Ar beolioù bras a dreuzfurmo bep bloaz 33 600 tonenn a zanvezioù organek e 2 pe 2,5 million a m3 gaz a vo kaset war rouedad GRDF. Ar produerezh a zo par da vevezerezh gaz 6 350 annezad.\nN’eo ket bet dibabet gant ar strollad VOL-V dre zegouezh Kemper ha takad ar Gelen. « Amañ emaomp war un takad labour-douar hag agrobouedel. War ur skin a 30 km emañ hon holl kenlabourerien industriel (Bigard, Socopa, al lazhti Socabaq, Doux…) hag an nav labourer-douar a bourchas o dindanadoù : druzoni, teil, hañvouez… », a zispleg Cédric de Saint Jouan, prezidant Vol V ha Think Tank France Biométhane.\nUr postadur a 9,5 million a euro\nAr biogaz a vez kaset war rouedad dasparzh ar gaz naturel, al lec’h kenstagadur a zo just e-kichen an dachenn (a 4,6 devezh-arat). Ar greizenn a brodu ivez 29 000 tonenn a zilerc’hioù hag a vez skuilhet war 17 atant, evit ur gorread a 3 810 devezh-arat.\nSeizh bloavezh o deus bet ezhomm a-raok dont a-benn d’ar raktres a 9,5 million a euro. Ar strollad Vol-V a zo deuet a-benn da strollañ oberourien niverus ha strollegezhioù : an Ademe (990 000,00 €), Ajañs an dour el Liger (492 000,00 €), an Departamant (150 000,00 €), Kemper, Kemper Breizh-Izel.\nUn eil greizenn e Kastellin\nUr strollad arbennikaet war an energiezhoù nevez a soñj e vo ezhomm dek vloaz evit kaout distro diwar bostañ ar greizenn vrasañ eus ar c’hornôg. A-raok fin ar bloaz e vo digoret ur greizenn nevez gant Cédric de Saint Jouan e Penn-ar-Bed, e Kastellin.\nAr ment a vo tamm-pe-damm memes hini hag hini Kemper hag a vo pourvezet dreist-holl gant lazhti-yer Doux. Ar biogaz a vo kaset e rouedad uhelwask trañsportoù gaz GRTgaz. Ar wech kentañ evit ar rannvro : « Labouret eo bet gant an avel ha gant an heol. Bremañ eo tro ar biometan », eme Cédric de Saint Jouan. Emañ e strollad oc’h ober war-dro 5 chanter hag eizh all o deus bet an aotreoù goulennet.\nD’ar 1tañ a viz Genver 2017 e c’heller kontañ 61 unvez produiñ ha talvoudekaat ar biogaz e Breizh. An energiezh-mañ a zo 14,7 MW tredan staliet ha 70 Nm3 CH4/h adlañset.


Ur strollad relijiel eo ar Sahaja Yoga diazezet war kredennoù doareoù resis an hindouegezh krouet gant an indianez Nirmala Shrivastava a reer ivez outi Shri Mataji Nirmala Shrivastava, Shri Mataji Nirmala Shrivastava ha Shri Mataji Nirmala Devi, bet ganet e 1923.\nHervez ar strollad, ur sektenn evit lod, ez eo ar sahaja yoga an hentenn nemiti a c'hell kas d'an emanaoudegezh dre dihuniñ nerzh ar c'h-kundalini. Diazezet eo neuze war sistem ar chakraoù.\nTud zo o deus savet groñs a-enep d'ar sahaja yoga o lâret ez eus ur sektenn anezhañ a walc'h empenn an izili dre evezhiañ ouzh o buhez en un doare strizh. Tamallet e vez da wallimplijout kredennoù ar yoga evit gounit ar muiañ a arc'hant posupl digant an izili.\nSahaja Yoga Lec'hienn ofisiel ar Sahaja Yoga\nAdtapet diwar « https://br.wikipedia.org/w/index.php?title=Sahaja_Yoga&oldid=1936657 »\nKemmoù diwezhañ degaset d'ar bajenn-mañ d'an 15 Gen 2022, da 04:34.


Dolbenmaen zo ur gêriadenn hag ur gumuniezh e kontelezh Gwynedd, e hanternoz Kembre.\nIliz parrez Dolbenmaen\nEr gumuniezh ez eus kêriadennoù all : Bryncir, Cenin, Garndolbenmaen, Golan, Llanfihangel-y-Pennant, Penmorfa ha Pentrefelin. E 2011 e oa 1 343 a annezidi er gumuniezh ha 67,8% anezho a gomze kembraeg.\nKêr-benn cwmwd Eifionydd e oa Dolbenmaen gwechall, en XIIvet kantved, hag unan eus lezioù priñsed Gwynedd. E 1230 e oa bet kaset e lez gant Llywelyn Fawr da gastell Cricieth. Bremañ ne weler nemet aspadennoù eus ar voudenn-gastell, e-kichen an iliz.\n↑ Criccieth Visitors' Map and Brief History, 2002, Cymdeithas Hanes Eifionydd\nAdtapet diwar « https://br.wikipedia.org/w/index.php?title=Dolbenmaen&oldid=1556416 »\nDernière modification le 20 C'hwe 2014, à 17:41\nKemmoù diwezhañ degaset d'ar bajenn-mañ d'an 20 C'hwe 2014, da 17:41.


Istor – Shots of Science Bzhg\nArchives de la catégorie : Istor\nHitler a oa « Paotr ar bloaz » e 1938.\nAn titl-se en doa bet gant an Time Magazine, a-drugarez d’an trec’hoù brezel.\nPublié parShots Of Science 24 avril 2017 Publié dansIstor, SkeudennoùÉtiquettes : 1938, brezel, hitler, time magazineLaisser un commentaire sur Hitler a oa « Paotr ar bloaz » e 1938.\nUr gerig e eurier Abraham Lincoln\nDizoloet ez eus bet e 2009 e oa bet skrivet ur gerig e eurier Abraham Lincoln. An horolajer, Jonathan Dillon, eo en doa skrivet diwar-benn tagadenn Fort Stumper e 1861, ha trugarekaat a rae Doue evit ar gouarnamant\nPublié parShots Of Science 17 avril 2017 Publié dansIstor, SkeudennoùÉtiquettes : abraham lincoln, eurier, gerig, horolajer, jonathan dillonLaisser un commentaire sur Ur gerig e eurier Abraham Lincoln\nAr yin hag ar yang kavet war skoedoù roman\nAr skoedoù-se a zo 700 vloaz koshoc’h eget ar yin hag ar yank taoek.\nPublié parShots Of Science 6 avril 2017 Publié dansArz, Istor, SkeudennoùÉtiquettes : romaned, skoed, tao, yang, yinLaisser un commentaire sur Ar yin hag ar yang kavet war skoedoù roman\nAr goumoulenn-sukr ijinet gant … un dantour !\nIskisat tra ! William James Morrison a oa dantour e Nashville (Tennessee, SUA) p’en deus ijinet ar mekanik burzhudus-se.\nPublié parShots Of Science 3 avril 2017 Publié dansIstor, SkeudennoùÉtiquettes : dantour, koumoul-sukr, sukrLaisser un commentaire sur Ar goumoulenn-sukr ijinet gant … un dantour !\nAr lizherennoù Hollywod a oa Hollywoodland gwechall\nSavet e oa bet e 1923 evit brudañ ur raktres sevel tiez.\nPublié parShots Of Science 31 mars 2017 Publié dansGeografiezh, Istor, SkeudennoùÉtiquettes : hollywood, hollywoodland, suaLaisser un commentaire sur Ar lizherennoù Hollywod a oa Hollywoodland gwechall\nPunkah : aveliñ e 500 a-raok JK\nAr benveg-aveliñ se eo an hini koshañ anavezet. Savet eo gant tammoù bambou a lakaer da dreiñ gant ur gordenn\nPublié parShots Of Science 14 mars 2017 Publié dansIstor, Skeudennoù, TeknologiezhÉtiquettes : emptyLaisser un commentaire sur Punkah : aveliñ e 500 a-raok JK\nKoshañ skol-veur ar bed, studierien enni ‘tav, a zo er Marok\nSkol-veur al-Qarawiyyin a zo bet savet e 859, gant Fatima al-Fihri. E 1963 eo bet staget ouzh sistem skolioù-meur stad ar Marok\nPublié parShots Of Science 23 février 2017 Publié dansIstor, Skeudennoù, Taol-kaerÉtiquettes : Marok, skol-veurLaisser un commentaire sur Koshañ skol-veur ar bed, studierien enni ‘tav, a zo er Marok


Guirionéeu ag er Religion/Chapistr 50 - Wikimammenn\nGuirionéeu ag er Religion/Chapistr 50\n◄ Ag er sourci de bêllat doh er bed. A zeverranceu er bed. Ag er filageu. ►\na zeverrançeu er bed.\nMar en dès dobér ur hrechén ag un deverrance benac, ean e zeli er hemér revé Doué ; mæs er banquetteu saffarus, en hoarieu hemb achimant, er hrolieu, er festeu, péré e zou deverranceu stanquan er bed, hàg ind e zou revé volanté Doué ? Puar articl peré e houlen bout sellet erhat.\nI. Er banquetteu : Permettet-é rein mar-a-brèd, mar-a-leign, revé er rang hag er gondition ; en honestis hag er garanté e houlen quement-cé é mar-a-gours. Hur Salvér e yas ean-memb de bredein de dy Simon er pharisién, de dy Zaché ha de hani Maheu. Mæs er leigneu-zé e zeli bout réglet mad ha ne zeliant quet donnèt rai liès.\nEr predeu bras ha groeit liès e zou ur scossel dangerus eid en honestis hag en dampérance ; liès é larér én-hai er péh ne vehé quet bet caret chongeal ar yun. Diæz-é hum réglein én-hai revé er péh e houlen en dampérance hag er religion : en inean e zou goah a rai a vâgadur e hrér d’er horv ; er galon hum daul d’ur joé digampen ; ancoéhat e hrér en Eutru Doué ; scandalisein e hrér er beurerion péré e varhue guet en nan, épad ma hès réral péré e guemér mui eid er requis ; ancoéhat e hrér én-hai en honestis hag er salvedigueah ; gobér e hrér gueu doh er yehaid ; hastein e hrér cours er marhue. Revé er péh e lar er proverb : « Er gourmandis hag er chervad en dès lahet mui a dud eid er sabr. É contrel, er règlemant hag en abstinance e asten er vuhé. »\nII. En hoarieu. Lezel e hrér guet er vugalé en hoarieu hag en deverranceu jaugeabl doh ou ouaid ; mæs ne jauge quet doh tud péré e dremein ou amzér én arrouaredigueah larèt en ou dès d’hobér a hoarieu eit discùéh ou horv hag ou spered, a p’en dé ou buhé un deverrance hemb fin, é impléein én hoari un amzér péhani n’en dès reit Doué dehai nameit aveit labourat hag hum salvein.\nGùéharal en dud é carg ag er guér a Rom, eid inourein mimoér ur vadam vras, e hras seuel dehi ur statu guet ur gueguil doh hé hosté, eit discoein penaus ne dremeiné quet hé amzér é hoari nag é crol, mæs é campennein erhat hé zyegueah. Hi hum sourcié a labourieu jaugeabl doh hé nerh hag hé stad, eit disquein d’er merhèd ag er rangueu ihuel penaus ou inouraplan sourci e zou campen erhat ou zy, cass en adoué hag er hourhèd. Er ré zé-é el labour e ra er Spered-Santel d’er voès courajus.\nMæs én amzér-men, pe vehé sàuet statuyeu d’er merhèd dibrès, ret e vehé ou discoein é clasq er braguerisseu, crolleu ha bobance. Un discùéh hag un deverrance benac e jauge doh tud e studi hag e labour, ou spered, doh er ré e gommance seuel a glinhuèd, un hoari honest benac péhani e hra vad d’er spered ha memb d’er horv. En hoarieu dorn ne jaugeant quet doh tud ræsonnabl. Hoariet ur bèr amzér, hemb argand pé ahoel ne laquet quet jamæs calz. Un hoari diar hoant de hounit, pé e zalh er spered, n’en dé quet mui un hoari, mæs ur boén.\nChetui azé er régleu e héli en dud aviset ; mæs distér-é en nombr ag er ré e zalh doh-t-hai. Hoari e hrér pêl-amzér ; hoari e hrér hemb gout pegours achihue ; hoari e hrér dré hoant de hounit, ha diar en dra-zé guet a drous hag a gaz ! Quement-cé en dès groeit d’un dén abil larèt, penaus en hoarierion bras e zou carguet a vinceu. Chetui amen un daulen ag ou disordreu :\nInd e zou diavis, hag ar un taul dé pé un taul carten, disquèntet erhoalh-ind eit lacat rah ou danné. Ind e zou orgueillus, hag ind hum foënhue é larèt é houyant quement hoari-zou, hag a pe houniant é mant hemb méh doh hum vannein ind-memb. lnd e zou avaricius, hag en hoant de hounit ou laq d’hum chervige ag er fausoni hag ag en drompereah. Ind e zou ivius ; né huélant meit guet caz bonheur er réral, ha guet poén é clasquant cuéh en néhance hag er chagrin e zou én ou halon.\nGùéhieu, aral, calet a bèn mé mant ; ne vennant na torr na pléguein. Taulet-ind d’er golér hag ind e gounar betag en disespoér ; ind e vlasfém hag hum guemér doh Doué a pe gollant ; diléal ha lairon, ind e zispign én hoarieu er péh e zeliant d’ou nessan, pé er péh ou dès scrappet doh ou fameil, pé queméret é prest guet en dud vad ; anfin, credein e hrant é ma en ol é clasq ou zrompein, ha rac-cé ne houlennant meit tabut, trous, saffar ha chican. Chetui lod ag er goal-deicheu péré, gùéh-t’er-huéh, pé ar un dro, e laca ou halon de verhuein.\nJérémi, er profæt santel-zé, hag er verh pur Sara, prièd Tobi, eid en devout misericord guet Doué, e laré : « Men Doué, hui e houér penaus n’en d’on quet bet biscoah é compagnoneah en hoarierion. »\nPenaus é vehé ér stad de gonz doh Doué un dén péhani e lam ag en hoari guet ur gousciance burtellet guet quement a fal deicheu ? Penaus é huannadehé-ean ar stad é inean, ean péhani e zispris chongeal é quement-cé hag hum grèd divlam ?\nN’en dé quet hoah rah : hà penaus é hellér cavouèt vertu erbet é unan n’en dès quin chonge meit a hoari ? Dibatiant, un nitra el laca é colér ; lan a orgueii hag a istim aveit-hou é hunan, ean e gav guet-hou é ma perpet er ræson én tu guet-hou, ha jamæs er gueu ; hemb régl nac honestis, en distérran conz e gleu énep dehou el laca de saillein ; yein-sclas doh Doué ha doh en devotion, ne bréz quet donnèt d’en officeu ag en Ilis. Doué revirou ma vou respettet er burtæt én hoarieu, ha ne vou cleuet na gùélet én-hai nitra énep d’en honestis. Én ur guir, hemb sourci ag é zevérieu, un hoariour e ancoéha é dud, é affærieu, er sacremanteu hag é salvedigueah.\nMa ne mès er garanté, e laré sant Paul, n’en d’on nitra. Un dén taulet d’en hoarieu n’en dès chet memb ur squæd ag er vertu-cé. N’en dès chet a garanté eid é voès nac eid é vugalé, péré en dès taulet é misér dré m’en dé perpet é chonge guet en hoari ; hemb caranté eid é bar péhani, e zesirehé peurrat ha memb revinein ; hemb caranté eid en dud youanq péré e amoêd eid ou zennein d’en hoari hag ou lacat dré guement-cé de zispligein d’ou hérent ; hemb caranté doh er peur de béhani é refus ul liard ; anfin, hemb caranté doh-t-hou é hunan, n’en dé quet calz é poén ag é yehaid nac a é inean, meit m’en devou é bligeadur ha ma houniou argand.\nOh ! péguement é teliér dougein en inclination-zé eid en hoarieu ; hag er péh e zeli hul lacat d’hi dougein hoah mui, e zou en disordreu e stleige ar hé lerh ; n’hum gorrigér el liessan a nehi, meit goudé bout revinet pé en dout revinet er réral, ha liès er gousciance carguet ag un nivér a restitutioneu !\n1° N’hum lausquein quet de vout gouniet dré er garanté rai vras doh en hoarieu. — 2°Ne hoariein quet calz, ha hoah perpet hoarieu mad, ha jamæs hoarieu dorn péré e hellehé bout dangerus eid er vertu. — Men Doué, reit-t’ein er græce de vout perpet réglet ém deverranceu, ma hum zalhein én-hai guet avistèd, ha ma lamein perpet a nehai hemb hou ç’offancein.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_50&oldid=90951 »


Kaozeal:Tañvadenn - Wikipedia\nUn dañvadenn zo un ober, a gredan. Din ne zegouezh ket amañ. N'eus netra da dañva. Bianchi-Bihan 25 Gou 2007 da 16:42 (UTC) Ger all kinniget: kemenn-film. Bianchi-Bihan 25 Gou 2007 da 17:28 (UTC) Filmkemenn (où), kenkoulz pe filmgemenn. Bianchi-Bihan 27 Gou 2007 da 08:10 (UTC)[respont]\nEvit lavaret bande-annonce pe trailer em eus gwelet lec'hienn Ofis ar Brezhoneg. Tañvadenn a zo ar ger kinniget. Ar Favereau ne lavar netra... N'on ket barrek a-walc'h evit dibab etre Tañvadenn ha Kemenn-film. Arko 25 Gou 2007 da 18:10 (UTC)[respont]\nN'eus droug ebet. Graet eo ar bajenn gaozeal evit komz eus traoù evel-se. Hag atav e vez mat gouzout eus pelec'h e teu seurt gerioù, savet gant n'ouzer ket piv. Da greisteiz, tañvadeg muskadig. Bianchi-Bihan 26 Gou 2007 da 04:51 (UTC)[respont]\nD'am soñj eo gwelloc'h ober gant ur ger estren eget gant ur ger brezhonek fall.\nGerioù gwelloc'h a c'haller kavout.\nMa vije troet resis trailer e vije sacher, stlejer. Lakaomp ur "sach-tud".\nMa vije troet resis teaser e vije heger. Lakaomp "brouder", pa'z eus kaoz eus broudañ ar c'hoant da welout. Bianchi-Bihan 2 C'hwe 2008 da 10:56 (UTC)[respont]\nAdtapet diwar « https://br.wikipedia.org/w/index.php?title=Kaozeal:Tañvadenn&oldid=287652 »\nKemmoù diwezhañ degaset d'ar bajenn-mañ d'an 2 C'hwe 2008, da 10:56.


Arkaeopteryks - Wikipedia\nUn arkaeopteryks adsavet\nUrzhad : Archaeopterygiformes\nKerentiad : Archaeopterygidae\nGenad : Archaeopteryx\nSpesad : A. lithographica\nJuraseg Uhel, ~156-150 milion\nArc'haeopteriks, diouzh e anv skiantel Archaeopteryx, zo ur genad dinosaored eus kladenn an theropoda. Dont a ra an anv-mañ eus an henc'hresianeg ἀρχαῖος (archaīos) a dalvez "kozh", ha πτέρυξ (pteryx), a dalvez "pluñv" pe "askell". Abaoe an XIXvet kantved e oa bet degemeret gant ar baleontologourien, ha displeget en oberennoù dave e oa an evn koshañ anavet. Studiadennoù nevez savet avat o deus diskouezet e oa kentoc'h un dinosaor na oa ket un evn liammet a-dost ouzh orin an evned\nEdo Arc'haeopteriks o vevañ e diwezh ar Juraseg, war-dro 150 milion vloaz zo, er pezh zo bremañ Bro-Alamagn d'ur mare ma oa un enezeg eus Europa, en ur mor trovanel tomm ha bas, kalz tostoc'h d'ar c'heheder evit bremañ. Heñvel e oa e stumm ouzh hini ur big. Gallout a rae al loened brasañ tizhout ment ur vran. Archaeopteryx a c'halle kreskiñ betek 0,5 metr hed. Daoust d'o ment vihan, d'o eskell ledan, ha d'o barregezh da nijal pe da blavañ, Archaeopteryx zo tostoc'h da zinosaoredigoù eus ar Mezozoeg evit d'an evned a vremañ. Boutin e oa ar perzhioù da-heul dezhe ha d'an Deinonychosauria (Dromaeosauridae ha Troodontidae) peurgetket : karvanoù gant dent lemm, tri biz gant skilfoù, ul lost askornek hir, eil bizied hiperastennadus ("skilfoù da lazhañ"), pluñv (ar pezh a laka da soñjal e oant homeotermek), ha kalz perzhioù eus o relegoù.\nAr perzhioù deskrivet a-us a ra eus an Archaeopteryx ar genad ar muiañ gwirheñvel da vezañ ur garrekaenn tremen etre an dinosaored hag an evned . Archaeopteryx a c'hoari ur roll a-bouez eta n'eo ket hepken evit studi orin an evned met ivez en hini an dinosaored. Krouet e voe ar spesad da-heul dizoloadenn ur bluñvenn e 1861. An hevelep bloavezh e voe dizoloet ar skouer glok kentañ eus Archaeopteryx. A-hed ar bloavezhioù ez eus bet dizoloet nav c'harrekaenn Archaeopteryx ouzhpenn. Daoust ma'z eus diforc'hioù etre ar c'harrekaennoù e sell ar pep brasañ eus an arbennigourien ouzh an holl garrekaennoù dizoloet evel loened eus ar memes spesad. Rendael zo diwar-benn ar fed-mañ c'hoazh avat.\nEr pep brasañ eus an unnek karrekaenn e kaver roudoù pluñv zo e-mesk ar prouennoù koshañ eus bezañs an hevelep frammoù. Kaeroc'h zo, abalamour ma'z eo ar pluñv-se ur seurt pluñv-nij diorroet, ar c'harrekaennoù-se a brou e oa kroget emdroadur ar pluñv-se a-raok diwezh ar Juraseg. Dizoloet e oa ar garrekaenn Archaeopteryx skouer daou vloaz hepken goude ma embannas Charles Darwin e levr, Diwar-benn orin ar spesadoù. Archaeopteryx a seblante kadarnaat damkaniezhioù Darwin ha deuet eo abaoe un elfenn a-bouez en istor orin al laboused, hag e kadarnadur an emdroadur.\nAr rendael a-zivout plas an ArkaeopteryksAozañ\nDizoloet e oa ar garrekaenn evn kentañ, an Arkaeopteryks, ur spesad eus ar Juraseg, e Bavaria e 1861. Dre ma oa heñvel-kenañ ouzh an dinosaored bihan daoudroadek, evel ar Compsognathus, ec'h anadas diouzhtu an damkaniezh e tiskenne al laboused eus ur strollad dinosaored e-touez ar C'hœlurosauria.\nE-pad ur c'hantved e oa ur rendael diwar-benn an damkaniezh-se ha distaolet e oa gant klaskourien zo. An evned, emezo, o deus ibiloù-skoaz e-skoaz ar c'hœlurosauria n'o doa ket. Koulskoude e oa roet re a bouez da ezvezañs an ibiloù-skoaz.\nAbaoe ar bloavezhioù 1970, e oa dizoloet Cœlurosauria gant ibiloù-skoaz (ha memes e strolladoù na oant ket ken emdroet) ha damkaniezh an dinosaored hendadoù d'an evned a zeuas da vezañ trec'h war ar re all.\nEr bloavezhioù 1990 e oa dizoloet kalz karrekaennoù dinosaored pluñvek, e bro al Liaoning dreist-holl, e Sina, ha kreñvaet o deus an damkaniezh-se. A-wezhioù ez int evned kentidik, hag a-wezhioù dinosaored pluñvek pe kentpluñvek ha na oant ket evned.\nAbalamour d'an dizoloadennoù-se e soñjer e tiorroas perzh nevez ar pluñv en unan pe e meur a spesad cœlurosauria (Marteze hendad ar C'hœlurosauria e-unan zoken), hep implijout anezhañ da nijal war a seblant, hag engehentet en deus spesadoù niverus a-walc'h a zinosaored pluñvek. Diwar unan eus ar spesadoù dinosaored pluñvek-se e vije diwanet hendad an holl lapoused meur a vilion a vloavezhioù goude.\nDaoust ma'z eo degemeret an damkaniezh-se gant ar pep brasañ eus ar skiantourien ez eus un nebeud klaskerien a-enep c'hoazh.\nArchaeopteryx, Berlin, 1863\n↑ Sellet ouzh ar pennad dinosaor\n↑ "An Archaeopteryx -like theropod from China and the origin of Avialae" Nature, levrenn 475,pagennoù 465–470, gant Xing Xu, Hailu You, Kai Du ha Fenglu Han\n↑ X. Xu & al, "An Archaeopteryx-like theropod of China ans the origin of Avialae", Nature 467, 28 juillet 2011\n↑ Erickson Gregory M., Rauhut, Oliver W. M., Zhou, Zhonghe, Turner, Alan H, Inouye, Brian D. Hu, Dongyu, Norell, Mark A. "Was Dinosaurian Physiology Inherited by Birds? Reconciling Slow Growth in Archaeopteryx", PLoS One, levrenn IV, Nnn 10, 2009, = 2009PLoSO...4.7390E.\n↑ Yalden D.W., "What size was Archaeopteryx?", Zoological Journal of the Linnean Society, levrenn 82, Nnn 1–2,pajennoù 177–188, 1984 doi=10.1111/j.1096-3642.1984.tb00541.x\n↑ Chiappe Luis M., Glorified Dinosaurs, UNSW Press, 2007, Sydney, pp 118–146\n↑ Wellnhofer P (2004). "The Plumage of Archaeopteryx", in Currie PJ, Koppelhus EB, Shugar MA, Wright JL: Feathered Dragons. Indiana University Press. 282–300 p. ISBN 0-253-34373-9.\nAdtapet diwar « https://br.wikipedia.org/w/index.php?title=Arkaeopteryks&oldid=1861086 »


DJ Blue : “Energiezh em eus da reiñ” | YA! Keleier e brezhoneg - kazetenn sizhuniek enlinenn\nKeleier » Atersadennoù » DJ Blue : “Energiezh em eus da reiñ”\nDJ Blue : “Energiezh em eus da reiñ”\n22 / 02 / 2013 | Atersadennoù | 1 evezhiadenn\nEvit reiñ an energiezh-se he deus dibabet ar plac’h yaouank dibab ar sonerezh, c’hoant ganti betek penn. Kavet he deus hec’h hent ha mont a ra herr ganti.\nBleunienn, penaos eo deuet deoc’h ar soñj bezañ Dj ?\nGant an dañs ha dre forzh riboulat en nozvezhioù, festivalioù… Pa oan krennardez e stranen kalzik e bed arzel an hip-hop (Graffiti, Dans, Dj a veske hip-hop, soul, funk, reggae, dancehall, scratch) ha goude er “rave-où” noz, (house, tekno, ha dreist-holl jungle drum’n bass). Tamm-ha-tamm e teuen da vezañ enoeet gant sonerezh an dj-ed all, rak mont a raen kalz er-maez. Setu em eus bet c’hoant reiñ muioc’h a startijenn d’ar re a blij dezho dañsal, eveldon.\nHag aes eo d’ur plac’h kavout he flas er bed-se ?\nEr penn kentañ ne oa ket aes. Alies e plij d’ar baotred ren ar bed-se, met goude, gant un anv, eo kalz simploc’h an traoù. Kalz muioc’h a zoujañs zo rak kalz kreñvoc’h e kont kalite al labour eget ar “matchisme.” (mennozhioù gall ne dalvezont netra, ‘benn ar fin). Bevañ a raen e bed an Dj ivez, met ‘benn ar fin n’eo ket ken digor-se o spered, a-wechoù. Gant an amzer em eus anavezet Dj-ed digor o spered ha merzet em eus eo kalz pinvidikoc’h straniñ gant a bep seurt tud.\nPenaos e c’heller en em stummañ ?\nEvit dont da vezañ kreñv eo ret labourat, evel-just. N’eus sekred ebet. Gellout a reer kemer un nebeud kentelioù pedagogel gant tud barrek war dachenn ar mix, da skouer, pe goulenn digant ur mignon klask diskouez ha displegañ. Ar peurrest, goude, zo un afer a skouarn hag a labour. Kavet e vez tud donezetoc’h eget reoù all, ha se war bep tachenn.\nEvit poent ne blij ket din ar skolioù aozet a-ratozh war ar c’helenn-se. N’eo ket stummadurioù digor-kenañ. Graet int kentoc’h evit ar re a fell dezho bezañ evel an holl Dj-ed boestoù-noz a ra gant sonerezh ar skinwel hag hini ar radio-ioù kenwerzhel… Sonerezh un tamm boutin a vez klevet e pep lec’h er bed a-bezh.\nPenaos e tremen ho tevezhioù ?\nLeun-chouk eo va devezhioù, dre vras. Labourat a ran war ar sonerezh. Klask a ran lakaat va mennozhioù pemdeziek da zont da vezañ gwir. Paperachoù e-leizh a zuan, troet holl war ar sonerezh. Ur gwir vicher eo bezañ emren. Respont d’ar pellgomz, da gemennadennoù aozerien ar c’honsertoù o tont pe ar re a zo bet, respont d’an dud a blij dezho va labour, selaou sonerezh nevez-deuet er-maez, respont d’an atersadennoù radio, tv ha kelaouennoù. Dibaoe 2 vloaz eo ret din studiañ bemdez ar pezh a c’hoarvez eus an tu all – lezennoù ha business ar sonerezh – ha se n’eo ket aes, tamm ebet.\nMod all e plij din ober sport pa c’hellan, redek pe marc’h-houarn war bord ar mor. Sikour a ra ac’hanon da lakaat aer en ma spered… Neuial er mor pe er poull-neuial e-pad ar goañv… N’on ket kalonek a-walc’h evit mont eno e-pad ar goañv. Kalz re rividik on !! Ober arzoù marsian a blij din kalz rak kalz energiezh am eus. En em santout a ran tost ouzh spered ar sportoù-se. Talvezout a ra din evit en em zifenn va-unan. Bez’ em eus muioc’h fiziañs ennon eget pa oan hegaset gant “bed an noz”. N’em eus ket aon, “dre vras”. Desket en deus din gwelet ar bed eus un doare all, eus un doare energetik.\nPenaos e rit evit “gwerzhañ” ho abadennoù ?\n“A veg da skouarn”… Gant ar brud ez eo aesoc’h bremañ. Dont a ra an dud e darempred ganin. A-raok e oa ar c’hontrol. Ret e oa din klask al lec’hioù ma-unan rak labourat a ran ma-unan.\nAbaoe m’emaoc’h war ar vicher-se, petra ho peus desket ?\nDesket em eus ober pijadur d’an dud. Klask a ran reiñ energiezh, startijenn ha fiziañs en dazont. Desket em eus mont e darempred gant leun a arzourien all. Kreñv eo ar santadurioù war al leurenn. Ret eo klask implij anezho eus ar gwellañ. Ret eo chom ar memes hini. Aesoc’h eo p’hon eus mennozhioù kreñv, d’am soñj.Kalz a dud droch a zo ivez pa ‘z eus lufr pe arc’hant, tud diskiant e-leizh, dedennet gant traoù na lakaont ket ar bed da vont war-raok !\nHa raktresoù all ho peus evit ar bloavezhioù da zont ?\nEvel-just ! Kalz re evit ken nebeut amzer. Redek a ra an amzer d’ar pevar lamm ! Ober sonerezh, tammoù e-leizh gant arzourien all ha, marteze, un deiz bennak, sevel ur skol war ar binvioù eletronek. Ma n’eo ket posupl din bevañ eus ar sonerezh pe ma teu ar vicher da vezañ re luziet evidon. Plijout a ra din bezañ e darempred gant an dud. Bez’ e c’hellfen bezañ eürus e lec’h all, se zo sur!\nHa c’hoant ho pije d’ober sonerezh en un doare all, ur wech bennak ?\nYa, met bepred er bed eletronek.Kalz a vedoù disheñvel zo er bed-se dija. Savet em eus tammoù Breizh’n Bass. Troet on war an jungle drum’n bass, met evel m’em eus labouret war se e-pad 12 vloaz em eus c’hoant klask en house pe en tekno (sonioù tommoc’h marteze) pe trip hop un tamm evel ton diwezhan an album “Magic”.\nPiv eo ho skouer war an dachenn-se ?\nTout an dud donezonet war o danvez er sonerezh, hag a blij din pe get.\nGoude bezan labouret kalz, betek 24 eurvezh, da skouer a-wechoù, e plij din mont da welet ar mor pe mont da Roazhon da welet va mamm-gozh alias “Mammoù Louarn” hag ar familh.\nMa c’hentelioù war Abelton, al logiciel a labouran warnañ, evit sevel tammoù. Morse ne vez echu deskiñ war an dachenn-se! Pe,’ mod all, ul levr gwirion, ul levr a zeskfe din traoù kentoc’h war ar sevenadurioù evel “La Voie” da skouer, pe unan war ar plantoù pe ul levr war ar “meditation”, levrioù a zigorfe din ma spered.\nHa gant piv ho pije c’hoant da vezañ bac’het en ur saverez e-pad un eur ?\nGant an hini a c’helfe displegañ din perak zo bet plantet tud droch, feuls ha “gwan a spered” war an douar.\nSoubenn gant legumaj an AMAP, tartezennoù a bep seurt, galetez ha krampouezh, pesk e papillotte, kalz a legumaj… Met klask a ran ober buan, 1e30 d’ar muiañ.\nDont a rafe ur voudig da ginnig deoc’h seveniñ un het, hag unan hepken. Petra a c’houlennfec’h diganti ?\nAr peoc’h, da lâret eo e toujfe pep hini ouzh ar re all, ouzh an douar. Ar baradoz war an douar ! Loened e-leizh, un natur a-feson, boued ha dour ne vefe ket kontammet, evit an holl.\nPlijet-bras e vefen mont da vevañ e-pad ur prantad er Bronx er bloavezhioù 70, p’eo bet krouet an nozvezhioù kentañ dj gant sevenadur ar Zulu Nation, hag ar scratch gant Grandwizard Theodor, an nozvezhioù funk hip-hop. Se a blijfe din kalz !\nMont war-raok !… Met plijout a ra din ivez “kemer va amzer” ha farsal.\nPlijout a rafe din bezan ul labous bennak evit gellet nijal, ha foetañ bro gant nerzh an avel.\nBezañ reporter/fotografour tro-dro d’ar bed a blijfe din, met ‘benn ar fin e ran un tamm va micher antropologez ha fotografourez pa veajan evit ar mix… Ne veajan ket a-walc’h c’hoazh !!!\nDirak ar fent, ar speredoù lemm ha pedagogel, braventez an natur, burzhud ar vuhez pa veajan.\nBezañ gouest d’ober ar menaj evel ma ra Mary Poppins pe “Ma sorcière bien aimée”, tra ken en ur fiñval ar fri ! Dreist !!\nPetra a zo en ho kerzh, un dra didalvoud oc’h tomm-tre outañ, ha na rofec’h da zen, e mod ebet ?\nUr pod-ludu a oa d’am zad.\nPetra eo ar c’hrenn-lavar a blij deoc’h ar muiañ tout ?\n“Faut pas pousser Mémé dans les orties”… Arabat bountañ Mamm-gozh e-touez al linad…\nC’hoant ho pije da gas ul lizher klemm d’un den resis. Da biv e kasfec’h anezhañ ha perak ?\nD’ar Stad, evit rekuperiñ Naoned, evit kaout muioc’h a yalc’hadoù, evit ma vefe tailhoù mac’hadmatoc’h evit an dud ar vro ha reoù kalz kreñvoc’h evit ar re a vev nebeut e Breizh. Tiez mac’hadmatoc’h evit ar re yaouank o deus c’hoant en em staliañ, labourat, ha sevel embregerezhioù o toujañ ouzh an natur er vro.\nUl lizher gourc’hemennoù ?\nD’am mamm-gozh evit trugarekaat anezhi da vezañ desavet ha krouet ar familh am eus. Met gouzout a ra dija!\nPiv eo an den en deus roet deoc’h ar c’hentelioù pouezusañ evit ren ho puhez ?\nSkiant-prenet ar vuhez pemdeziek, hor sevenadur, a ro deomp ar c’hentelioù pouezusañ. Ret eo gouzout kemer ar gwellañ eus pep hini evit ober ar pezh a vimp.\nKaout doujañs, ijin ha krediñ en e hunvreoù eo ret deskin d’ar vugale.\nKurius-kenañ on. Setu, dre vras, e plij din kompren pep tra. Morse n’on chalet gant ober goulennoù.\nGant petra oc’h hegaset alies, er vuhez pemdeziek ?\nGant tristidigezh programmoù paour ar skinwel rak efedus ha galloudus-kenañ eo war spered an dud.\nBez’ ho pije da adkregiñ gant ho puhez. Petra ‘cheñchfec’h ?\nNe dañvafen morse d’ar sigaretenn.\nSe zo hervez pegement e c’hounezfen. Met sevel a rafen sur, ur studio bras evit enrollañ an arzourien, ur skol sonerezh ispisial, prenañ al Liger-Atlantel digant ar Vendée… Ober tro ar bed evit sevel skolioù, puñsoù pe liorzhioù legumaj e lec’h ma ‘z eus ezhomm hag e lec’h m’eo posupl…\nUr banne gwin, un tamm bara hag etorki gant kaotigell a yelo ganit ? Gwin, bara, keuz ha kaotigell naturel evel-just…\nKen start eo kavout merc’hed da atersiñ? diwar an 10 atersadenn diwezhañ n’eus ket ‘met un gant ur plac’h…


Júu ʼmɨ́ɨ e cacuo fidiée Juan 20\nMɨ˜ cají̱ꞌˊtu̱ Jesús\n1 Jo̱ laꞌuii˜ jmɨɨ˜ quiáꞌˉ e semaan˜ mɨ˜ cangɨ́ˋ e jmɨɨ˜ do, e eeˋbɨ eáangˊ lajeeˇ nʉ́ꞌˉguɨ e nijneáˋ, cangóˉ Yáˆ i̱ seengˋ fɨˊ Magdala fɨˊ lɨ˜ caꞌángˉ Jesús; jo̱ mɨ˜ caguiérˉ fɨˊ jo̱, jo̱baꞌ cangárˉ e nɨsɨjé̱bꞌˆ e cu̱u̱˜ e cajlɨ́ɨˉ e fɨˊ ooˉ tooˋ e lɨ˜ caꞌángˉ dseaˋ do. 2 Jo̱ mɨ˜ tɨˊ lɨ˜ calɨlíꞌrˆ e joˋ seengˋ Jesús e fɨˊ dsíiˊ tóˋ é̱e̱ˋ do, jo̱baꞌ caquɨmꞌˉtu̱r güɨꞌíiˊ e fɨˊ lɨ˜ guiing˜ Tʉ́ˆ Simón co̱lɨɨng˜guɨ có̱o̱ꞌ˜ i̱ dseaˋ quiáꞌˉ Jesús i̱ ꞌneáaiñˋ eáangˊ do. Jo̱baꞌ lalab cajíngꞌˉ i̱ Yáˆ i̱ seengˋ fɨˊ Magdala do mɨ˜ caguiéiñꞌˉ jo̱ casɨ́ꞌˉreiñꞌ:\n—Nɨnicaguíimˋ dseaˋ Fíiˋnaaꞌ e fɨˊ lɨ˜ caꞌáiñˉ do, jo̱ jaˋ ne˜naaꞌ jiéꞌˋ fɨˊ lɨ˜ nɨcangojéeiñˋ.\n3 Jo̱ mɨ˜ canúuˉ Tʉ́ˆ Simón có̱o̱ꞌ˜guɨ i̱ dseaˋ rúiñꞌˋ i̱ jaangˋguɨ do lají̱i̱ꞌ˜ júuˆ e quié̱e̱ˋ i̱ Yáˆ i̱ seengˋ fɨˊ Magdala, jo̱baꞌ dsifɨbˊ caꞌuøøiñˋ e cangolíiñˆ lajmɨnáˉ e fɨˊ lɨ˜ caꞌángˉ Jesús do. 4 Jo̱ lajɨˋ huáamˉbre ngolíiñˉ cuí̱i̱rˋ, lɨfaꞌ i̱ jaangˋguɨ do jmɨnáˉguɨ cangórˉ laco̱ꞌ Tʉ́ˆ Simón, jo̱baꞌ jéengˊguɨbre caguiérˉ e fɨˊ lɨ˜ caꞌángˉ Jesús do. 5 Jo̱ mɨ˜ caguiérˉ fɨˊ jo̱, dsifɨbˊ catúuiñˊ jo̱ cajǿørˉ fɨˊ dsíiˊ e tooˋ é̱e̱ˋ do, jo̱ cangárˉ e ꞌmɨꞌˊ e cabeangꞌˉ dseaˋ do e laco̱ꞌ mɨlɨ́ɨbˊ néeˊ, jo̱ lɨfaꞌ jaˋ caꞌírˉ e fɨˊ dsíiˊ tooˋ é̱e̱ˋ do. 6 Jo̱ jiʉb˜ cøøngˋ lajo̱ caguiéˉ Tʉ́ˆ Simón, jo̱ condséebˊ caꞌírˉ e fɨˊ dsíiˊ tóˋ é̱e̱ˋ do mɨ˜ caguiérˉ, jo̱baꞌ cangáˉbre e ꞌmɨꞌˊ e cabeangꞌˉ dseaˋ do cajo̱ e laco̱ꞌ mɨlɨ́ɨbˊ néeˊ; 7 jo̱guɨ cangáˉbɨr cajo̱ e dob ró̱o̱ˋ e ꞌmɨꞌˊ e calɨꞌíingˆ ta˜ e quiáꞌˉ cabéꞌˋ mogui˜ dseaˋ do, jo̱ cangárˉ e jaˋ ró̱o̱ˋ caꞌˊ laco̱ꞌ ró̱o̱ˋ e ꞌmɨꞌˊ e cabeangꞌˉ dseaˋ do, jo̱ tɨˊ doguɨjiʉb ró̱o̱ˋ e sɨbéengˋ caꞌˊ laco̱ꞌ ró̱o̱ˋ e jo̱. 8 Jo̱ mɨ˜ cangɨ́ˋ jo̱, caꞌíˉ i̱ dseaˋ i̱ jaangˋguɨ do i̱ caguiéˉ laꞌuii˜ e fɨˊ tooˋ é̱e̱ˋ do, jo̱baꞌ cangáˉbre jaléꞌˋ e calɨ́ˉ e fɨˊ dsíiˊ tóˋ é̱e̱ˋ do, jo̱ dseángꞌˉ jábꞌˉ calɨ́iñˉ. 9 Jo̱ dsʉꞌ i̱ dseaˋ gángˉ do dseángꞌˉ jaˋ mɨˊ cangámꞌˋbɨr laco̱ꞌ la féꞌˋ fɨˊ ni˜ jiˋ quiáꞌˉ Fidiéeˇ e cajmeꞌˊ dseaˋ malɨɨ˜guɨ eáangˊ lɨ˜ féꞌˋ e dseángꞌˉ sɨꞌíˆbaꞌ e nijí̱ꞌˊtu̱ Jesús. 10 Jo̱ mɨ˜ cangɨ́ˋ jo̱, caquɨmꞌˉtu̱ i̱ dseaˋ quiáꞌˉ Jesús i̱ gángˉ do fɨˊ quiáꞌrˉ.\nMɨ˜ cajmijnéengˋ ꞌñiaꞌˊ Jesús fɨˊ quiniˇ Yáˆ i̱ seengˋ fɨˊ Magdala\n11 Jo̱ mɨ˜ caguiéˉtu̱ Yáˆ e fɨˊ lɨ˜ caꞌángˉ Jesús, jo̱baꞌ dob caje̱rˊ quɨꞌrˊ fɨˊ caluuˇ e tooˋ é̱e̱ˋ do. Jo̱ lajeeˇ siñꞌˊ quɨꞌrˊ dob catúuiñˊ e laco̱ꞌ nijǿørˉ e fɨˊ dsíiˊ tóˋ é̱e̱ˋ do, 12 jo̱baꞌ cangárˉ e neáangˊ gángˉ ángeles i̱ quiꞌˊ ꞌmɨꞌˊ téˋ e fɨˊ dsíiˊ tóˋ é̱e̱ˋ do, jo̱ jaaiñꞌˋ do guiiñ˜ lɨ˜ catɨro̱o̱ˇ mogui˜ Jesús jo̱guɨ jaaiñꞌˋ do guiiñ˜ fɨˊ lɨ˜ canéˉ tɨɨˉ dseaˋ do. 13 Jo̱ i̱ ángeles do cajmɨngɨ́ꞌrˉ i̱ dseamɨ́ˋ do jo̱ casɨ́ꞌˉreiñꞌ:\n—Janúꞌˋ, dseamɨ́ˋ, ¿jialɨꞌˊ sinꞌˊ quɨꞌˋ?\nJo̱baꞌ cañíiˋ i̱ dseamɨ́ˋ do quiáꞌˉ i̱ ángeles do jo̱ casɨ́ꞌˉreiñꞌ:\n—Quɨ́ꞌˋɨ dsʉco̱ꞌ jaˋ ñiiˉ i̱i̱ˋ nɨnicaguíingˋ Fíiˋi i̱ caꞌáangˉ dseaˋ e fɨˊ dsíiˊ tóˋ na, jo̱ jaˋ ñiiˉ jie˜ nɨcangojéeiñˋ lana.\n14 Jo̱ jo̱bɨ lɨco̱ꞌ nɨcatóꞌˊ e jíñꞌˉ e jo̱ mɨ˜ tɨˊ lɨ˜ cajingꞌˊ ꞌñiaꞌrˊ, jo̱ cangáiñˉ Jesús e dob nɨsingꞌˊ dseaˋ do cáaiñˋ, jo̱ dsʉꞌ jí̱i̱ꞌ˜ jaˋ ñirˊ e íbˋ dseaˋ do. 15 Jo̱baꞌ cajíngꞌˉ Jesús casɨ́ꞌrˉ i̱ dseamɨ́ˋ do lala:\n—Janúꞌˋ, dseamɨ́ˋ, ¿jialɨꞌˊ sinꞌˊ quɨꞌˋ? ¿I̱˜ sinꞌˊ ꞌnánꞌˋ lana?\nDsʉꞌ i̱ dseamɨ́ˋ do ɨˊ dsíirˊ e i̱ dseaˋ i̱ jmóoˋ íˆ e dsíiˊ iáˋ dob i̱ singꞌˊ sɨ́ɨngˋ có̱o̱ꞌr˜ do, jo̱baꞌ lalab casɨ́ꞌrˉ dseaˋ do:\n—Janúꞌˋ, é̱e̱ˊ, song ꞌnʉbˋ nɨcaguiinꞌ˜ i̱ Fíiˋi do, jo̱baꞌ iin˜n jméeꞌ˜ jnea˜ júuˆ jie˜ fɨˊ lɨ˜ nɨcaguijéenꞌˋre, jo̱baꞌ fɨˊ jo̱b niꞌnénꞌˆnre.\n16 Jo̱baꞌ cañíiˋ Jesús quiáꞌˉ i̱ dseamɨ́ˋ do lala jo̱ casɨ́ꞌˉreiñꞌ:\nJo̱baꞌ cajingꞌˊ ꞌñiaꞌˊ i̱ Yáˆ do jo̱ cajíñꞌˉ có̱o̱ꞌ˜ jmíiˊ hebreo lala:\n—¡Rabuni! —e guǿngꞌˋ tɨfaꞌˊ.\n17 Jo̱baꞌ cañíiˋtu̱ Jesús quiáꞌˉ i̱ dseamɨ́ˋ do jo̱ casɨ́ꞌˉreiñꞌ:\n—Jaˋ güɨ́nꞌˋ jnea˜, co̱ꞌ nabɨ jaˋ mɨˊ cají̱ꞌˋtu̱ rúꞌˋnaaꞌ có̱o̱ꞌ˜ Tiquiéˆe. Jo̱baꞌ fɨ́ɨˉɨ ꞌnʉˋ lana e niguønꞌˆ güɨjméeꞌ˜ júuˆ jaléngꞌˋ dseaˋ i̱ nɨlɨ́ɨngˊ laco̱ꞌ rúnꞌˋn e nijmijíngꞌˊtu̱ rúꞌˋnaaꞌ có̱o̱ꞌ˜ i̱ lɨ́ɨngˊ Tiquiéˆe jo̱guɨ íˋbɨ i̱ lɨ́ɨngˊ Tiquíiˆnaꞌ cajo̱, jo̱ íbˋ Fidiéeˇ quiéˉe jo̱guɨ íbˋ Fidiéeˇ quíiˉnaꞌ cajo̱.\n18 Jo̱ mɨ˜ cangɨ́ˋ jo̱, cangámꞌˉ i̱ Yáˆ i̱ seengˋ fɨˊ Magdala do jo̱ cangojmeáaꞌ˜bre júuˆ jaléngꞌˋ i̱ dseaˋ quiáꞌˉ Jesús do e nɨcangámˉbre dseaˋ do jo̱guɨ casɨ́ꞌˉbɨreiñꞌ cajo̱ jaléꞌˋ e júuˆ e caꞌíñꞌˋ quiáꞌˉ dseaˋ do.\nMɨ˜ cajmijnéengˋ ꞌñiaꞌˊ Jesús fɨˊ quiniˇ dseaˋ quiáꞌrˉ\n19 Jo̱ mɨ˜ caꞌíˉ nʉʉˋ ꞌñiaꞌˊ ie˜ jmɨɨ˜ jo̱, e jmɨɨ˜ laꞌuii˜ quiáꞌˉ semaan˜ do, jo̱ ie˜ jo̱ nɨnicasɨtɨ́ɨngˊ rúngꞌˋ i̱ dseaˋ quiáꞌˉ Jesús do fɨˊ co̱o̱ˋ dsíiˊ ꞌnʉ́ʉˊ lɨ˜ jnɨˊ røøˋ, co̱ꞌ ꞌgǿmꞌˋbre jaléngꞌˋ dseaˋ góorˋ dseaˋ Israel fɨng song calɨlíꞌˆ íˋ e nɨseángꞌˋtu̱ rúngꞌˋ i̱ dseaˋ do caléꞌˋ catú̱ˉ. Jo̱ lajeeˇ neáangˊ i̱ dseaˋ do, jo̱b mɨ˜ tɨˊ lɨ˜ caꞌíˉ Jesús fɨˊ jo̱, jo̱ casíngꞌˋ ꞌñiaꞌrˊ guiáꞌˆ jóoˋ e lɨ˜ neáangˊ i̱ dseaˋ quiáꞌrˉ do, jo̱ lalab caféngꞌˊneiñꞌ do jo̱ casɨ́ꞌˉreiñꞌ:\n—¡Güɨlɨseemˋbaꞌ juguiʉ́ˉ júuˆ røøˋ!\n20 Jo̱ mɨ˜ cangɨ́ˋ e cajíngꞌˉ Jesús e júuˆ na, jo̱baꞌ canaaiñˋ eꞌrˊ i̱ dseaˋ quiáꞌrˉ do fɨˊ lɨ˜ cacuɨ́ꞌˋ guotɨɨrˉ có̱o̱ꞌ˜guɨ moꞌuǿørˊ. Jo̱baꞌ i̱ dseaˋ quiáꞌrˉ do eáamˊ calɨꞌiáangˋ dsíirˊ mɨ˜ cangángˉtu̱r i̱ Fiir˜ do. 21 Jo̱ mɨ˜ cangɨ́ˋ jo̱, lalab cajíngꞌˉtu̱ Jesús casɨ́ꞌrˉ i̱ dseaˋ quiáꞌrˉ do:\n—¡Güɨlɨseemˋbaꞌ juguiʉ́ˉ júuˆ røøˋ! Jo̱ lɨ́ꞌˆ laco̱ꞌguɨ Tiquíˆiiꞌ casíiñˋ jnea˜ fɨˊ jmɨgüíˋ la, jo̱baꞌ lajo̱b cajo̱ jnea˜ nisɨ́ɨnˆn ꞌnʉ́ꞌˋ fɨˊ jmɨgüíˋ la.\n22 Jo̱ mɨ˜ cangɨ́ˋ jo̱, cajiʉ́ʉrˉ fɨˊ lɨ˜ neáangˊ i̱ dseaˋ quiáꞌrˉ do jo̱ casɨ́ꞌˉreiñꞌ:\n—Íingꞌ˜naꞌ Jmɨguíˋ quiáꞌˉ Fidiéeˇ. 23 Jo̱guɨ doñiˊ i̱i̱ˋ dseaˋ i̱ niꞌíingˇnaꞌ dseeˉ quiáꞌˉ, jo̱baꞌ niꞌíimˉ dseeˉ quiáꞌˉ i̱ dseaˋ íˋ; jo̱guɨ doñiˊ i̱i̱ˋ dseaˋ i̱ jaˋ niꞌíingˇnaꞌ dseeˉ quiáꞌˉ, jo̱baꞌ jaˋ niꞌíingˉ dseeˉ quiáꞌˉ i̱ dseaˋ íˋ cajo̱.\nMɨ˜ jáꞌˉ calɨ́ngˉ Móˆ e cají̱ꞌˊtu̱ Jesús\n24 Jo̱ jaangˋ dseaˋ guitúungˋ quiáꞌˉ Jesús i̱ siiˋ Móˆ dseaˋ suung˜, íbˋ i̱ jaˋ seengˋ ie˜ lamɨ˜ cajmijnéengˋ ꞌñiaꞌˊ Jesús jee˜ i̱ dseaˋ quiáꞌrˉ do. 25 Jo̱ mɨ˜ cangɨ́ˋ jo̱, lalab casɨ́ꞌˉ i̱ dseaˋ caguiaangˉ do Móˆ jo̱ cajíñꞌˉ:\nJo̱ dsʉꞌ Móˆ lalab cañíirˋ quiáꞌˉ i̱ dseaˋ rúiñꞌˋ do jo̱ casɨ́ꞌˉreiñꞌ:\n—Jaˋ jáꞌˉ nilíinˋn e fóꞌˋnaꞌ na song jaˋ nimoo˜o guóorˋ lɨ˜ caꞌiáˉ mɨ́ꞌˆ clavo, jo̱guɨ song jaˋ nijnúuˆu niguóoˋo lacaangˋ lɨ˜ sɨcuɨ́ꞌˋ quiáꞌrˉ, jo̱guɨ song jaˋ nigüɨ́ꞌˆɨ moꞌuǿørˊ e lɨ˜ caꞌiáˉ ñisʉ̱ꞌˋ.\n26 Jo̱ mɨ˜ cangɨ́ˋ jñiáˉ jmɨɨ˜ lajo̱, caseángꞌˋtu̱ rúngꞌˋ i̱ dseaˋ quiáꞌˉ Jesús do caléꞌˋ catú̱ˉ fɨˊ co̱o̱ˋ sɨnʉ́ʉˆ lɨ˜ sɨjnɨˊ røøˋ, jo̱ ie˜ jo̱ quíimꞌ˜ Móˆ có̱o̱ꞌ˜ i̱ dseaˋ rúiñꞌˋ caguiaangˉguɨ do. Jo̱ lajeeˇ jo̱b caꞌíˉtu̱ Jesús fɨˊ dsíiˊ sɨnʉ́ʉˆ e lɨ˜ neáaiñꞌˊ do jo̱ casíngꞌˋtu̱ ꞌñiaꞌrˊ guiáꞌˆ jóoˋ, jo̱ lalab caféngꞌˊtu̱reiñꞌ do jo̱ cajíñꞌˉ:\n27 Jo̱ mɨ˜ cangɨ́ˋ jo̱, lalab casɨ́ꞌˉ Jesús i̱ Móˆ do jo̱ cajíñꞌˉ:\n—Jǿøˉ guóoˋo, jo̱guɨ jnúuˉ niguóoꞌˋ lɨ˜ sɨcuɨ́ꞌˋ quiéˉe la, jo̱guɨ jnúuˉ niguóoꞌˋ e lɨ˜ sɨcuɨ́ꞌˋ moꞌuøøˉ la cajo̱. Jaˋ jmooꞌˋ e jaˋ jáꞌˉ lɨ́ɨnꞌˋ jo̱ jáꞌˉ güɨlíinꞌˋ lana. ¡Jnea˜bɨ la!\n28 Jo̱ mɨ˜ canúuˉ Móˆ e jo̱, jo̱baꞌ cañíirˋ quiáꞌˉ Jesús jo̱ cajíñꞌˉ:\n—¡Dseángꞌˉ e jáꞌˉ e ꞌnʉbˋ Fíiˋi jo̱guɨ ꞌnʉbˋ Fidiéeˇ quiéˉe cajo̱!\n29 Jo̱baꞌ cañíiˋtu̱ Jesús quiáꞌˉ Móˆ jo̱ casɨ́ꞌrˉ dseaˋ do jo̱ cajíñꞌˉ:\n—¿Su carˋ cañinꞌˊ jnea˜, jo̱guɨbaꞌ jáꞌˉ calɨ́nꞌˉ e nɨcají̱bꞌˊtú̱u̱? Dsʉꞌ juguiʉ́ˉguɨ quiáꞌˉ i̱ dseaˋ i̱ jáꞌˉ calɨ́ngˉ e nɨcají̱bꞌˊtú̱u̱ e jí̱i̱ꞌ˜ jaˋ mɨˊ cangáamˋbɨr jnea˜.\nE uiing˜ e cajmeꞌˊ Juan e jiˋ la\n30 Jo̱ lajeeˇ cateáangˉ Jesús fɨˊ jmɨgüíˋ la, jmiguiʉbˊ jaléꞌˋ e li˜ e quɨ́ɨꞌr˜ jmɨɨ˜ cajméerˋ fɨˊ quiniˇ jaléngꞌˋ dseaˋ guitúungˋ quiáꞌrˉ, jo̱ dsʉꞌ jmiguiʉˊbɨ jaléꞌˋ e jo̱ jaˋ sɨlɨ́ɨˋ e fɨˊ ni˜ jiˋ la. 31 Jo̱ dsʉꞌ lají̱i̱ꞌ˜ e sɨlɨ́ɨˋ e fɨˊ ni˜ jiˋ la nɨcalɨ́ˉ e lɨ́ꞌˆ laco̱ꞌ jáꞌˉ nilíingˋ jaléngꞌˋ dseaˋ e dseángꞌˉ Jesús lɨ́ɨiñˊ i̱ Dseaˋ Jmáangˉ i̱ nicá̱ˋ nifɨˊ quiáꞌˉ dseaˋ Israel jo̱guɨ i̱ lɨ́ɨngˊ i̱ Jó̱o̱ˊ Fidiéeˇ i̱ camɨ́ɨngꞌ˜ do, jo̱ lajo̱baꞌ jaléngꞌˋ dseaˋ i̱ jáꞌˉ nilíingˋ júuˆ quiáꞌˉ dseaˋ do quɨ́ꞌˉ jmɨɨ˜ e nilɨseeiñˋ cøøngˋ có̱o̱ꞌ˜ Fidiéeˇ lata˜.


SLB - BREZHONEG YEZH OFISIEL !\nPa vez miliadoù a labourerien ha tud a youl vat o stourm evit lakaat hor yezh da vevañ hag evit treuzkas anezhi d'ar re yaouankañ, ha pa vez lod vrasañ eus ar re o dez galloudoù politikel (kuzulrannvro, tiez-kêr ha da gentañ ar Stad C'hall) o chom mut pe o nac'hañ e vefe saveteet pe diorroet ar brezhoneg, pouezus e vez da labourerien Breizh adc'houlenn groñs ma vo ofisiel hor yezh e pemp departamant Breizh.\nLakaat hor yezh da vezañ ofisiel e Breizh a-bezh n'eo ket nemet sinañ un tamm-paperaj etre dilennidi evit plijout da strolladoù-gwask sevenadurel ha na zileuriont nemeto o-unan. « Ofisiel » a dalvez e ranker klevet hag implijout anezhi war dachennoù a bep seurt e kevredigezh Breizh. Ha niverus eo goulennoù hag intruduoù al labourerien :\n- en deskadurezh : ur skol vrezhonek e pep kanton da nebeutañ ha kresk da vat an niver a bostoù ; arc'hantaouiñ Diwan gant an ensavadurioù a bep seurt a gaver e Breizh ; ma vo gopret ar re a labour er skolioù brezhonek, maez eus ar skolaerien, gant an tiez-kêr e-giz ma vez graet evit an Deskadurezh Publik ; ma vo aesaet gant an tiez-kêr hag ar melestradurezhioù sevel magourioù ha kreizennoù-dudi e brezhoneg\n- er mediaioù : ur skinwel hag ur skingomz publik e brezhoneg e Breizh a-bezh, ganto programmoù a-galite evit pep hini ;\n- er servijoù publik : evit ur yezh a c'heller gwelet, skrivañ, klevet ha komz anezhi en holl velestradurezhioù, burevioù post, trenioù, metro, tram, busoù, evel e pep lec'h ;\n- en embregerezhioù : evit ma c'hello al labourerien en em stummañ war ar brezhoneg pa faoto dezho ; evit gwellaat diouzhtu stad labour ar re a labour e brezhoneg hag evit brudañ da vat ar yezh (pannelloù, koulzadoù brudañ...)\nEvit ma vo frouezhus al labour-se e rankomp kaout ur statud lezennel evit ar yezh, termenet gant ar Vreton(ez)ed o-unan.\nArabat krediñ e vo diorroet implij hor yezh ma vez peursinet karta ar yezhoù « bihan », ma vez ur votadeg bennak er parlamant gall pe a-drugarez d'un dilennadeg. Ma ne vije ket bet kroget ganti gant labourerien ha labourerezed Breizh o-unan – skolioù Diwan ha divyezhek, radioioù brezhonek, stourmoù er skolioù-meur evit krouiñ diplomoù, kelaouennoù, aozadurioù stummañ, duañ pannelloù hent – e vije marv pe dost hor yezh. Ret eo da labourerien ar brezhoneg nac'hañ kement droukemglev a vefe, ha da gentañ diwar-benn ar fed e vefe enframmet Diwan en deskadurezh diwar abegoù goproù uheloc'h pe stadoù labour gwelloc'h. Kaozioù-toull 'ni eo : muioc'h-mui a dud ispaeet hag a glasadoù leun-chouk a weler eno, ha nebeutoc'h-nebeutañ a bostoù-labour siwazh.\nNi, sindikad o stourm evit ma 'nefe pobl Vreizh ar gwir d'en em dermeniñ, a wel sklaer ne vo ket gwellaet na jeu al labourerien vrezhonek nag hini hor yezh dindan beli gwaskus ar Stad c'hall. N'eus nemet un diskoulm deomp evit diorren ha treuzkas ar brezhoneg e interest an holl Vretoned : ur servij deskadurezh publik, eus Naoned da Vrest, meret gant al labourerien o-unan.\nGervel a reomp holl labourerien Vreizh da genderc'hel gant ar stourm evit o yezh o kemer perzh en hon dibunadeg, evit ma vo ofisiel ar ezhoneg e pep lec'h e Breizh.


Julien Crozet - Wikipedia\nJulien-Marie Crozet, ganet d'ar 26 a viz Du 1728 e Porzh-Loeiz ha marvet d'ar 24 a viz Gwengolo 1782 e Pariz, a oa un ofiser a vor eus Morlu ar Frañs en XVIIIvet kantved. Eil ofiser e oa gant Marc-Joseph Marion du Fresne e 1771-1772, ha war e lerc'h e voe anvet Inizi Crozet gant James Cook.\n1.4 Troiad Marion-Dufresne-Crozet\nE dad, Joseph Crozet, a oa ur marc'hadour a orin eus an Daofinez, deuet da chom da Borzh-Loeiz e 1727. Bloaz goude, d'ar 4 a viz C'hwevrer 1728, e timezas da Marie Relo, genidik eus Porzh-Loeiz. Naontek bugel a vo, unnek mab hag eizh merc'h, ha Julien-Marie e oa an henañ anezho.\nD'an 3 a viz Gwengolo 1739 e voe fiziet er c'habiten Jean-Baptiste Gaultier de La Renaudais, ha lestrañ a reas evel eilsturier war ar Maurepas da vont da-vetek Pondicherry. La Renaudais a oa karget d'e gelenn. Goude distro da Borzh-Loeiz e dibenn Mae 1741 ec'h adlestras e Kerzu 1742, war ar Philibert, evel eilsturier, da vont da Sina, ha ne zistroas nemet e miz Kerzu 1744.\nD'an 2 a viz Ebrel 1745 ez eas da Indez war al lestr Maurepas da zifenn marc'hadourien Senegal, re Saint-Louis ha Gorée dreist-holl diouzh ar Saozon, dindan ar c'habiten Pierre-André de Sanguinet.\nTroiad Marion-Dufresne-Crozet[kemmañ | kemmañ ar vammenn]\nMarion-Dufresne a oa bet karget da gas en-dro betek Tahiti Aoutourou a oa bet degaset gant Bougainville da Vro-C'hall e 1769. Lakaat a reas Crozet da eiler war ar Mascarin (1771). Mervel a reas Aoutourou e bae Fort-Dauphin e Madagaskar. Marion-Dufresne a zivizas neuze ober tro ar bed da zizoleiñ inizi nevez ha dreist-holl douar-bras Aostralia. Dizeoriañ a eure an daou lestr eus Kab ar Spi Mat d'an 28 a viz Kerzu 1771. D'an 13 a viz Genver 1772 e voe dizoloet douaroù nevez gante, hag anvet e voent Terre de l'Espérance gant Marion-Dufrense. Bremañ int anvet Inizi ar Priñs Edouarzh hag unan anezho zo anvet Enez Marion.\nD'ar 24 a viz Genver e tizoloas inizi hag a voe badezet gant Marion-Dufresne hag anvet Îles Froides, a zo Inizi Crozet bremañ, ha Julien Crozet a ziskennas war an enez vrasañ anvet île de la Possession gant Marion.\nAl lestr Marion Dufresne dirak Enez ar Reter.\n(fr) Buhezskrid J. Crozet war port-louis.org\nAdtapet diwar « https://br.wikipedia.org/w/index.php?title=Julien_Crozet&oldid=1819354 »


Bihan-Bihan: Ar C'hwezigelloù\nAmañ emaoc'h :Degemer » Levrioù » Bihan-Bihan » Ar C'hwezigelloù\nEvit deskiñ al livioù, deuit e-barzh bed ar c’hwezigelloù !\nAr skrivagner - Yann-Fañch JACQ en deus skrivet 10 levr evit an dud deuet hag un 20 bennak evit ar re yaouank, ha gounezet gantañ meur a wech ar Priz ar Yaouankiz. Kelenner war ar brezhoneg eo e skolaj Diwan ar Releg hag el lise Diwan Karaez. Skri- vañ a ra reoliek evit ar sizhuniek Ya! hag a gustum kenurzhiañ ouzhpenn. http://yabzh.com/\nAn dresourez - Ganet eo Géraldine Hary e Naoned e 1977. Kresket he deus Liger-Atlantel. Labouret he deus er skolioù hag evit un oaled evit ar vugale e Liger-Atlantel. A-bouezh eo bet al labour-se eviti. Rannet he deus he c’harantez evit an tresañ hag al levrioù gant ar vugale.\nGoude-se eo erruet e Brest. E-pad he ehan kerentel evit eil bugel ar familh he deus Géraldine adkroget gant al livadur. Lennegez, skrivadur, tresadennoù, bugale... Ur raktres a oa o tont er-maez !\nE miz Genver 2009 he deus choazet Géraldine da vezañ skrivagnerez, tresourez ha livadurez a-vicher. Embannet he deus istorioù e-barzh Rouzig ha graet he deus war-dro kartennoù-hetoù.\n« Les racommodeuses des cœurs déchirés » zo he c’hentañ albom evit ar re vihan, embannet ti Les Petits Pas de Ioannis. E 2012 he deus choazet krouiñ he zi-embann « Les éditions P’tits Baluchon ». 5 bloaz goude, echu gant ar raktres-se ha krog a ra en-dro Géraldine gant ar studioù, war ar brezhoneg ar wech-mañ ! 2 levr a vo embannet ar bloaz-mañ e ti Keit Vimp Bev : « Nag a loened » hag « Ar C’hwezigelloù ». Bevañ a ra bremañ abaoe un nebeud mizioù kostez Kemper gant he fried hag he zri bugel.\n2017 - Rummad Bihan-Bihan - 20 x 20 cm - 24 p.\nSelaouit an istor amañ\n27 peskLulu hag an noz\nRetour vers: Bihan-Bihan


Rhône (departamant) - Wikipedia\n1 875 747 ann. (2019)\n45° 49′ 59″ Norzh\n4° 40′ 01″ Reter / 45.833, 4.667\n2 715 km²\nAr Rhône (Ron e brezhoneg, arpitaneg: Rôno; galleg/stumm ofisiel: Rhône) zo un departamant gall, e reter Bro-C'hall, e rannvro Arvern Ron-Alpoù. Dont a ra e anv eus hini ar stêr a dremen drezañ, ar Ron. Lyon eo ar penn-kêr anezhañ.\n2 Arondisamantoù ar Rhône\nKrouet e voe en 1793, goude dispennet departamant ar Rhône-et-Loire. Klotañ a ra gant proviñsoù kozh Lyonnais ha Beaujolais.\nDre veur a wech e voe kresket:\nen 1790 e voe staget (ouzh ar Rhône-et-Loire) karter ar Guillotière, tennet digant ar broviñs kozh Daofine.\nen 1852, 4 c'humun eus an Isère (Bron, Vaulx-en-Velin, Vénissieux ha Villeurbanne; Saint-Fons a oa e kumun Vénissieux betek 1888);\nen 1967, 6 kumun eus an Ain ha 23 c'humun eus an Isère;\nen 1971, ur gumun eus an Isère (Colombier-Saugnieu).\nD'ar 1añ a viz Genver 2015 e tisparti 59 c'humun dioutañ evit sevel Strollegezh tiriadel Metropol Lyon.\nArondisamantoù ar Rhône[kemmañ | kemmañ ar vammenn]\nRannet eo departamant Ron e daou arondisamant abaoe 2017 :\n↑ Arondisamantoù departamant Rhône ha Metropol Lyon.\n↑ Pastelloù-bro departamant Rhône ha Metropol Lyon.\n↑ (fr) Recueil des actes administratifs spécial n°69-2017-008, Lyon, 25 Genver 2017\nAdtapet diwar « https://br.wikipedia.org/w/index.php?title=Rhône_(departamant)&oldid=1864157 »\nKemmoù diwezhañ degaset d'ar bajenn-mañ d'an 26 Gen 2020, da 12:43.


Livres en ligne de Renaud Camus : « Lettres reçues » (« 36. Philip (?), Orbost, Victoria, Australie, 28 septembre 1982 »)\n36. Philip (?), Orbost, Victoria, Australie, 28 septembre 1982\n111 LIVINGSTONE STREET\nDear Renaud, I’m settling into my new ~~~~ ~~~~~ ~~~ ~~~~~~~ quite O.K., although ~~~~ ~~~~~ ~~~~~~ ~~~~~~~ ~~~ ~~ ~~~~~ ~~~ ~~~~~ ~~~~~ ~~~~~ ~~~~~~~. ~~~~ ~~~~~~ ~~~~~~~~ ~~~~~~ ~~~ very active, & ~~’~~ ~~~~~~~~ ~~~~~~~~~ ~~~ ~~~~~, ~~~~ ~~~ ~~~~ ~~~~~ ~~~~~~~~. ~~~~ ~~~~~~~~~~~~ ~~~~~~ ~~~~~~ ~~~ ~~~~~~~~~~~~ — terrific rainforest, and ~~~~ ~~~~~~~~~~ ~~~~~~. ~~~~ ~~~~~~~-~~~~~ ~~~~~~ ~~~ ~~~~~ ~~~~~~ ~~~ ~~~~~~~~ ~~~~~ ~~~ ~~~~ ~~~~ ~~~~ ~~~~~ country an hour. ~~~~~~~~~~~ ~~~ ~~~~ ~~~~~~~~ “~~~~” ~~~~~ ~~~ ~~~~~~~. ~~~ ~~~~ ~~~~~~ ~~~~~ ~~~~~~~ [Ces ~~~~~~~~~~~ ~~~~~~~~~~ ~~~ rectangle arrondi autour ~~~ ~~~ ~~~~~~~~ ~~~ ~~~ ~~~~~~ ~~~~~~~~, ~~~ ~~~~ ~~ gauche].\n[Sur ~~~ ~~~~~ ~~~~~~, ~~~ ~~~~, ~~~~~ l’adresse] I d’be ~~ ~~~~~~ ~~~~~~~ ~~’~~~ ~~~~~~~~~ ~~~~~~~~~, ~~~~ ~~~ ~~~~ ~~~ ~~~~~. ~~~~~~~~~~~ ~~~~~~ ~~~~~ ~~~~~ ~~~~ ?\nPhilip [? peu lisible]\nCher ~~~~~~~, ~~~ ~~’~~~~~~~~~ ~~~~~ ~~ ~~~~~ ~~~~~ ~~~~~ ~~~~ ~~~~~~~~ ~~~~ ~~~~, ~~ ~~~~~~~, ~~~~~~~~ ~~~ ~~~~~~ vraiment bizarre d’habiter ~~~~ ~~~~~~ ~~~ ~~~~~~ ~~~ ~~~~~ ~~~~~~~~~~. ~~~ ~~~~~~~ ~~~ ~~~~~~~~ ~~~~~~ ~~~~ ~~~~~ ~~~~~~, ~~~ ~~~ commence à y ~~~~~~~~~~~, ~~~ ~~~~~~ ~~~ ~~~~~ ~~~ ~~~~~~~. ~~~ ~~~~~~~~~ ~~~~~~~~~ ~~~~ ~~~~~~~~~~~ — ~~~~~~~~~~~~~~~~ ~~~~~~~ ~~~~~~~~~~ ~~~ côte merveilleuse. La ~~~~~~ ~~~ ~~~~~ ~~~~~~~~~~ ~~~~~~~~~~~ ~~~ ~~~~~ ~~~~ ~~ ~~~~ ~~~~~~~~ ~~~ ~~~~~~~~ ~~~ ~~~ ~~~~~~ ~~~~ à une heure. ~~~~~~~~~~~ ~~~~ ~~~ ~~~~~~~ ~~~~~~ ~~~ ~~~~~ ~~~~~~~ ~~’~~~~~~~. ~~~~~ ~~ ~~ ~~~~ ~~~~~ ~~~~~ HABITANTS.\nIl ~~~ faudra un moment ~~~~~ ~~’~~~~~~~~ ~~~~~~~~~ ~~~~~ ~~~~~~~ ~~~ ~~~ ~~~. ~~~~~ ~~~~~~~ ~~~ ~~~~ ~~~~~ ?\nCarte ~~~~~~~~ ~~~~~~~~~~~~~ ~~~ archipel boisé, en ~~~~~~ ~~’~~~~~~~~~ ~~~ ~~~~~~~, ~~~ ~~’~~~~~~~~, ~~~ ~~~~~~~~~ ~~~~ ~~~~ ~~~~ ~~~~~~ ~~~ ~~~~~~~ ~~~~~~~~~~ ~~~~ ~~~~ longue route ou ~~~~~~, ~~’~~~~~~~~~~~ ~~~~~~ ~~~~~ ~~~~~. ~~~ ~~~~~~, ~~~ ~~~~ ~~ ~~~~~~~ : ~~~~~~~~~~~ ~~~~~ ~~~~~~~~~~ — ~~~~~~~~~ Aerial view of ~~~~ ~~~~~~~~~ ~~~~~~ ~~~~~ ~~~~~~, ~~~~~~~ ~~~~~~~~ ~~~ ~~~~ ~~~~~~. À ~~~~~~~ ~~~ ~~~~, ~~~ ~~~~~~~ ~~~~~~~~~~ par la signature : ~~~~~~ ~~~ ~~~~ Roberts. ~~~~~~ ~~~~ ~~~~~ ~~~~~~ ~~~ ~~~ ~~~~~~, ~~~~~~~~~~~~~~ : ~~~~~~~~~~ & ~~~~~~~~ by COLORSCANS (PUBLISHING) ~~~~. ~~~~. ~~~~ ~~~~~~ ~~~., ~~~~~~~~~ ~~~~ ~~~~~~~~~~. Horizontalement, ~~~~~ ~~~ ~~~~~~ ~~~~~~~~~~~ : ~~~~ 1266. ~~~ rose, verticalement, en ~~~~~~~ ~~~~~~~~~~ ~~~~~~~~~~ ~~~~~~~~ ~~’~~~~~~~~~ ~~ ~~~ ~~~~ : ~~~~ ~~~~ MAIL. ~~~~~~ ~~~~~~~~, ~~~~~ ~~~~ ~~~~~~ de 27 c, ~~~~~ ~~~~~~~~~~~ : ~~~ ~~~~~~~~, ~~~~~ ~~~~~~ ~~~~ ~~~~~, ~~~~~~~ ~~~~ ~~~~~~~~~~~ ~~~~~~ ~~~~~ ~~~ ~~~~~~~~ : Blue Mountains Tree ~~~~~ ~~~~~~~~~~. Le ~~~~~~~~~, ~~~~~ ~~~~~ ~~~~ ~~~~~~, ~~~~~~ ~~~~ ~~~~~ ~~~~~~ ~~~ ~~~~ ~~~~~~~~~~~~~ : ~~~~~~~~~ Atherton, en haut, ~~~ ~~~ ~~~~ : ~~~~ ~~~~~~~~~~. Le ~~~~~~~~~~ ~~~~~~~~~~~ ~~~ ~~~~~~ ~~~~~~~~~~ ~~~, ~~~ ~~~~~, ~~~~~ ~~~~~~~~~~, arborant un collier ~~~ ~~~~~~ ~~~ ~~~~ ~~~~~~~ ~~’~~~ ~~~~ ~~~~ ~~~~~ ~~~~~ ~~~~~ ~~~~ ~~~~~~~~~~~~~ : ~~~~~~~~~~ ~~~~ ~~~~~~~~~ OF HER MAJESTY ~~~~~~ ~~~~~~~~~~ ~~~ 1982\nTampon ~~~~~~~~~~~ ~~~~ ~~~~~~~~ : ~~~~~~~ .. ~~~ ~~~ ~~~ .... ~~~~~ V[ICTORIA] ~~~~ (?)\nLe texte manuscrit ~~~~ ~~~~~~ ~~ ~~’~~~~~~ bleue.


Karnag ha pleg ar Mor-Bihan : Mein-veur a vil-vern | Becedia\nBamet e vezer o welet an niver bras a vein-veur bet savet war aod ar Meurvor eus Kiberen betek ragenez Rewiz. Komun Karnag, ouzhpenn 250 tachad mein-veur anavezet enni, eo al lec’h brudetañ evit a sell ouzh ar savadurioù-se a oa deuet war-wel d’ur c’houlz ma oa dishañval-mat doare ar maezioù hag izeloc’h live ar mor. Diskouez a ra un niver ken bras a savadurioù e oa stank ar boblañs he doa o savet, maget gant ar mor moarvat ha strollet en-dro d’ur vrientinelezh ha da lec’hioù-azeuliñ.\nAr sevel mein-veur en e varr uhelañ\nTest eo ar savadurioù-se, a bep seurt kefridioù dezhe, eus ur boblañs niverus. Savet e oant bet a-hed 2 500 vloaz ha bezañ zo eus lod dioute ar c’hoshañ savadurioù mein-veur er bed.\nTier ar re varv koulz ha tier ar re vev zo bet savet er mod-se gant pobladoù an neolitik etre 4 500 ha 2 000 kent JK ha lakaet o doa miliadoù a vein-veur en o sav, unan-hag-unan pe a-stroll, lec’hiet an eil e-keñver egile e doareoù luziet, steudadoù pe sernioù (kromlec’hioù) paneveken.\nAr steudadoù mein-sav\nSteudadoù Karnag (4 000 maen-sav a-hed 4 km) eo al lec’hienn gevrinusañ moarvat pa n’eus ket bet tapet kompren evit c’hoazh da betra e talvezent. Un istor luziet eo hini ar savadurioù-se, eus tri da nouspet mil maen-sav, meur a adkempenn dezhe, an eil war gorre egile alies. Arvestoù kaer ha gweledvaoù dic’hortoz a zeu war-wel d’ar c’hantreer o vale e-touez ar regennadoù mein-sav-se, ha n’eo ket dre zegouezh moarvat.\n« Ramz er manio » a vez graet eus uhelañ peulvaen Karnag, ken bras ez eo. Ramzel eo ivez steudadoù hir-divent Kêrzhero, a-hed maezioù komun Erdeven. A bep seurt ment eo ar peulioù-maen-se, ha war dostaat ez a o regennadoù diouzh un tu, dres evel reoù Karnag.\nNe c’hell ket an dremenidi chom diseblant avat ouzh mein-sav Lokmariaker, bet torret a-ratozh-kaer pa ne oant ket azeulet ken, da vezañ adimplijet da daolioù-maen. Arouezus eo savadurioù Taol ar Re Varchand hag Er Wrac’h, o c’hefridioù hag o adimplijoù, eus istor cheñch-dicheñch ar vein-veur. En diskouez a ra mat Peulvaen Bras torr Er Wrac’h, test divent ur steudad mein-sav bet taolet d’an traoñ. Un tamm eus unan eus ar peulioù bras-divent-se, bet diskaret ha didammet, eo moarvat taol vras taol-vaen ar Re Varchand. Klotañ a ra dres ar c’hizelladurioù a weler war he gorre gant reoù an eil tamm a zo aet d’ober taol krugell Gavriniz e pleg ar Mor-bihan. Ur marzh eo pa soñjer e oa bet stlejet ar maen plat bras-se a-hed meur a gilometr hag a-dreuz ur stêr ledan-mat !\nCheñchet doare ar vro\nNe oa ket pleg ar Mor-bihan en em ledet ken pell ha bremañ c’hoazh d’ar c’houlz ma oa bet lakaet ar vein-veur en o sav. War-dro 9 000-8 000 bloaz zo e oa savet ar mor buan awalc’h pa oa c’hoazh e live 6 pe 7 m dindan al live a-vremañ. En diskouez splann a ra kromlec’h Er Lannig, un hanter anezhañ soubet er mor p’emañ an hanter all war ar sec’h.\nAbafet e vezer gant ar bras m’eo turumell Sant-Mikael Karnag. Tri bez a ya d’ober an durumell-se, meur a savadenn anezhi e gwirionez, an eil war gorre eben. Div eus ar bezioù-se zo en he c’hreiz p’emañ an trede e penn pellañ reter ar savadur. Dafar arkeologel dibar zo bet kavet e unan eus an daou vez kreiz. Miret eo an dafar-se war-wel an holl e mirdi ar Ragistor e Karnag hag e hini Kevredigezh Liesgouiziek Gwened. Dafar arkeologel eus ar rouesañ zo bet kavet ivez e krugell vras Mane er Wrac’h, e Lokmariaker.\nTro war-dro pleg ar Mor-bihan\nWar ragenez Rewiz emañ lec’hienn ar Mont bihan o valirañ a-us da ode pleg ar Mor-bihan. Meur a-wech eo bet diskaret hag adsavet ar savadur a zo eno. Bezañ zo anezhañ ur voudenn-zouar ken kozh ken ez eo karrekaet dindan ur grugell n’eus bet kavet bez ebet enni evit c’hoazh. Un eil krugell a oa bet savet sko ouzh an hini gentañ, un daol-vaen drepasek enni. A-benn ar fin e oa bet goloet pep tra gant ar savadenn ziwezhañ, div daol-vaen dezhi war-zu ar reter. Aet eo an holl savadennoù-se, an eil o lakaat kresk war eben d’ober un dosenn bempkostezek a-benn ar fin, ken dibar ar savadur-se hag ar gwel a zo alese.\nNepell eus beg ar ragenez-se emañ turumell Tumieg a weler a-bell ken bras ez eo. Ront eo honnezh, ken uhel ha 15 metr hag un hanter-kant metr bennak he zreuzkiz. N’eo ket bet furchet ar savadur-mañ penn-da-benn evit c’hoazh. Ur bez skouergornek zo bet kavet ennañ, trepas ebet o kas betek ennañ met un nor-vaen outañ hag a c’heller serriñ ha digeriñ. Emañ ar bez dindan ur grugell goloet gant un tolzad morbri. Dafar arkeologel eus ar c’haerañ zo bet kavet enni ivez.\nGwall zishañval e oa doare ar vro da vare an neolitik : kalz izeloc’h live ar mor paneveken. Adkempennet, diskaret ha kresket e oa bet meur a wech ar savadurioù mein-veur a gaver stank eno. Tud vev a veze azeulet neuze war un dro gant ar re varv, ha liesseurt eo ar savadurioù gouestlet dezhe, diouzh ma veze azeulet an eil re pe ar reoù all gant ar meuriadoù bet o vevañ eno an eil war-lerc’h egile.\nEr Mont vihan -Arzhon-Rewiz (Karn-krugell-vez) - Foto gant Philippe Gouezin\nKrugell Sant-Mikael- Karnag (Karn-krugell-vez) - Foto gant Philippe Gouezin\nKromlec'h Er Lannig dindan ar mor evit darn - Foto gant Philippe Gouezin\nKezhero - Erdeven (steudadoù) - Foto gant Philippe Gouezin\nKrugell er Wrac’h, Lokmariaker – Foto gant Philippe Gouezin\nMane er Wrac'h - Lokmaria-Kaer (karn-krugell-vez) - Foto gant Philippe Gouezin\nTaol ar Re Varchand - Lokmaria-Kaer (taol-vaen)- Foto gant Philippe Gouezin\nSteudadoù er Manio - Karnag - Foto gant Philippe Lanoë\nAr Peulvaen Bras torr - Lokmaria-Kaer (peulvaen) - Foto gant Philippe Gouezin\nDolmen de Kergavat, près Plouharnel-Carnac


Inizi Tchagos - Wikipedia\n(Adkaset eus Tchagos)\nPelec'h emañ Inizi Tchagos.\nKouraleg vrasañ ar bed a vez kavet en Inizi Tchagos.\nInizi Tchagos pe Inizi Chagos (saozneg: Chagos Archipelago: LFE [ˈtʃɑːɡoʊs] pe [ˈtʃɑːɡəs]; Foalhavahi e dhivehieg, Phehandweep फेहंद्वीप e hindieg hag e yezhoù all Norzh India, Paeikaana Theevukal பேகான தீவுகள் e tamileg) a zo un enezeg perc'hennet gant ar Rouantelezh-Unanet, hag a ya d'ober, ent-politikel, Tiriad Meurvor Indez Breizh-Veur. Emaint er su da Inizi Maldivez, ur 500 km ac'haleshont, e Meurvor Indez. Seizh atoll a zo gant un tri-ugent enezenn bennak, hag ur bern kerreg kouralek all.\nDont a ra an anv Tchagos (distagadur saoznek an "ch") eus an anv portugalek Bassas de Chagas.\nKemeret e oa bet an inizi gant Breizh-Veur goude trec'het Napoleone Buonaparte. Er bloavezhioù 1960 e oa krog da sevel tachenn kirri-nij Diego Garcia evit he feurmiñ d'ar Stadoù-Unanet: evel-se eo o deus gallet mont aesoc'h da vombeziñ Afganistan hag Iran, a zo 4 000 km alese. Evel-just eo kuzh an dachenn, hag etre 1966 ha 1973 edo listri Bro-Saoz o kas tud Inizi Tchagos da Enez-Voris pe Sechelez ouzhpenn 1 000 km eus o inizi. Laosket int bet war ar c'haeoù hep displegadenn nag esper da zistreiñ biken. Klasket o deus an dud-se adkavout o gwirioù met kollet o deus o frosezioù.\nArc'het eo an enezeg gant Moris (un darn eus an tiriad-se e oa betek dizalc'hidigezh ar vro) hag ivez gant ar Tchagosianed(Daveoù a vank), an dud a oa o chom eno a-raok 1970.\n↑ Track of the Calcutta East Indiaman, over the Bassas de Chagas in the Indian Ocean\nAdtapet diwar « https://br.wikipedia.org/w/index.php?title=Inizi_Tchagos&oldid=1810794 »\nEnezegi Meurvor Indez\nKemmoù diwezhañ degaset d'ar bajenn-mañ d'an 18 Du 2018, da 16:47.


Un dremmvro hogos diwirion a lanneier hag a reier\nE-kreiz Park Natur Rannvroel Arvorig ez eus un dolzennad veneziek hag a rann Penn-ar-Bed etre daou. Menez-Are eo. Un dremmvro souezhus, hogos diwirion, e-lec'h ma vez mesk-ha-mesk brug, lann ha kribennoù roc'hellek betek ar pellañ ma c'haller gwelet. Plijet-kaer e viot gant al gwelioù kaer eus ar c'horn-bro a biko ho kalon hag a vez gwelet eus krec'h ar menezioù . Gwiskit ho potoù sport en ho treid ha krapit betek krec'h Roc'h Trevezel. Ac'halese e viot sebezet gant ar gwel war Bro-Leon.\nAr chapel war ar menez\nChapel Menez-Mikael-an-Are, en he fart hec'h-unan war un dorgenn grin ha gouestlet d'an arc'hael sant Mikael, a oa bet savet e 1672. Talvezout a ra ar boan mont da welet ar vro eus al lein goude pignat gant ar pazennoù a gas di. Kit du-hont pa vez hinon an amzer. Gwelet a reot neuze aradennad ar Menezioù Du, kloc'hdioù Kastell-Paol hag ar mor zoken ! Talvezout a ra ar boan ober un tamm tro en trowardroioù da welet liorzh-parrez Sizun ha stern-aoter barok Kommanna.\nUn douar difraost\nUr c'horn-bro ennañ taouarc'hegi gouez, lanneier kevrinus... evel-se emañ an aergelc'h sebezus er C'hragoù. Al lec'h diwezhañ e Breizh ma n’eus bet den ebet oc'h freuz ha reuz ennañ. Pa viot o tont er-maez eus ar gêriadenn Bouillard, kit gant an hent louzawouriezh a gas betek an douaroù gwarezet. Digorit ho taoulagad, kefeleged-aod ha skouled a blij dezho diskuizhañ eno.\nUr menez moal\nPerak ez eus ken nebeut a wez e Menez-Are. Gwechall-gozh, hervez ar vojenn, e oa goloet ar c'horn-bro a goadeier ha goulenn a reas an Neñv digant gwez ar c'horn-bro mont da vBethleem pa voe ganet ar C'hrist evit saludiñ ar bugel. Nac'het o doa ar gwez mont en tu all d'ar Mor Bras ha kondaonet e oant bet da zisec'hañ war al lec'h.


Panthera leo : leon\nPanthera pardus panterenn\nPanthera toscana : panterenn toskana\nAr Panthera gombaszoegensis, pe Jagoar Europa, a zo ur c'hazh meur hag a veve en Europa 1,5 milion a vloavezhioù ’zo. Hendad koshañ al leon hag ar c'hizhier meur a-vremañ eo. Kavout a reer e fosilennoù e Bro-Saoz, Alamagn, Italia, Spagn, Frañs hag an Izelvroioù. Fosilennoù heñvel a-walc'h a zo bet kavet en Afrika ar reter.\nBrasoc'h e oa eget ar jagoar a-vremañ ha tapout preizhennoù brasoc'h moarvat a c'helle. Krediñ a reer e oa ar jagoar europat ul loen digenvez gant un doare-buhez heñvel a-walc'h ouzh hini ar jagoar a-vremañ. Krediñ a reer e veve er c’hoadegi dreist-holl met n'eo ket sur.\nAdtapet diwar « https://br.wikipedia.org/w/index.php?title=Panthera_gombaszoegensis&oldid=1618215 »\nKemmoù diwezhañ degaset d'ar bajenn-mañ d'an 6 C'hwe 2015, da 18:03.


Jupiter Ascending | Soubenn ar geek\nLes cobayes »\nUr film nevez gant Lana hag Andy Wachowski a zo un degouezh bepred. Anzav a ran em boa disoñjet mik e oa Jupiter Ascending da zont er-maez. Koulskoude ‘m eus gwelet ar skritelloù er metro hag e lec’h all hag e soñjen «petra eo an dra-se c’hoazh?» a-raok kaout soñj e oa o film nevez (am boa klevet komz pennad zo bremañ). Ma, bet on neuze evit ma zeiz-ha-bloaz ^^\nJupiter a zo ur plac’h yaouank a vez o torchañ tiez tud pinvidik. Plijout a ra dezhi kalz he familh met he buhez a gav un tamm nul. E keit-se e vez dizoloet emañ ur familh roueel o n’em ganañ tro-dro d’o hêrezh, ha d’ar planedennoù o deus. An tri anezho a fell dezho lazhañ pe kaout beli war Jupiter, he deus rik memes genoù hag o vamm hag a c’hallfe kaout he lod neuze en hêrezh-se.\nAr paourkaezh plac’h a zo tapet en itrikoù-se met sikouret e vo gant ur soudard, Caine.\nKavet ‘m eus plijus-tre istor Jupiter Ascending, meur a wech em eus soñjet e filmoù skiant-faltazi koshoc’h. Simpl a-walc’h eo an traoù (hep bezañ droch hañ met n’eo ket teñval ha sirius evel m’eo ar c’hiz abaoe un toullad bloavezhioù), fent a zo, lodennoù gant listri er spas o deus lakaet ac’hanon da soñjal e Titan A.E., tudennoù a bep seurt na vez ket amzer d’ober anaoudegezh ganto met a seblant cool pa vezont gwelet war ar skramm (ar plac’h “bounty hunter”, ar plac’h e penn al lestr…) ha boudoù iskis forzh pegement. Tout an traoù-se o deus plijet din, kalz. Met hir ‘m eus kavet ma amzer, dreist-holl e-pad an emgannoù. N’ouzon ket eus pelec’h e teu an digempouez met daoust d’an aozennoù dispar a-us n’en deus ket plijet din ar film kement-se evel hollad. An doare da gontañ, da frammañ? Ur santad e koshao fall ar film? Ur sapre santad ne oa ket entanet an aktourien ? N’ouzon ket mat. Pa soñjan koulskoude ez eus ur bern tuioù mat! Domaj eo neuze ne vefe ket ken kreñv ar film, evel ma vankfe un dra bennak… 😦\nFilm sevenet gant Lana hag Andy Wachowski. Stadoù-Unanet Amerika hag Aostralia, (deuet er-maez er c’hwec’hkorn d’ar 4 a viz C’hwevrer) 2015, 2e07.\nThis entry was posted on C'hwevrer 28, 2015 at 4:19 g.m. and is filed under Filmoù with tags cheñch buhez, familh, galloud, itrikoù, skiant-faltazi.\tYou can follow any responses to this entry through the RSS 2.0 feed. You can leave a response, or trackback from your own site.


(Adkaset eus Kuba (enezenn))\nKuba (Cuba e yezh ar vro, distaget /kouba/) zo ur republik dizalc'h er Mor Karib, en Amerika. Enez Kuba a ya ouzh hec'h ober, hag un nebeud inizi nes, an hini vrasañ eo Isla de la Juventud. En hanternoz dezhi emañ Stadoù-Unanet Amerika ha Bahamas. Er c'hornôg emañ Mec'hiko, er c'hreisteiz an Inizi Cayman ha Jamaika, er gevred emañ enez Hispaniola, div stad enni: Haiti hag ar Republik Dominikan. La Habana eo ar gêr-benn. Ul lodennig vihan, Guantanamo, a zo dalc'het gant ar Stadoù-Unanet o deus ur bon arme eno.\nDañjerus e vez c'hoari gant ar Genrouedad e Kuba: \nAdtapet diwar « https://br.wikipedia.org/w/index.php?title=Kuba&oldid=1695083 »\nKemmoù diwezhañ degaset d'ar bajenn-mañ d'an 22 Meu 2016, da 14:30.


Tirabad - Wikipedia\nTirabad zo ur gêriadenn vihan eus Kembre, e mervent Powys. Emañ war ribl ur stêr vihan, an Afon Dulas, hag en em daol en Afon Irfon. Emañ er c'hreisteiz da Llanwrtyd hag er biz da Llanymddyfri.\nEr reter d'ar gêriadenn emañ uhelennoù Mynydd Epynt hag er c'hornôg emañ ar goadeg anvet Coedwig Crychan. Un hent bihan a gas da Gynghordy, e Sir Gaerfyrddin, er c'hornôg ha da Llangamarch en hanternoz.\nDont a ra an anv Tirabad eus "tir" (douar) hag "abad", abalamour ma voe roet un tamm mat a zouar eno da Abati Ystrad Fflur gant Rhys ap Gruffudd, priñs Deheubarth, er bloavezh 1164.\nEvel e meur a lec'h all e kornad Mynydd Eppynt, e rankas kalz annezidi kuitaat ar gêriadenn da vare an Eil Brezel-bed, dre ma oa bet dibabet al lec'h gant arme Breizh-Veur da dachenn bleustriñ war an tennañ. Er bloavezhioù 1950 e oa kresket poblañs Tirabad en-dro pa voe plantet gwez er vro ha savet tiez nevez er gêriadenn.\n↑ A short history of Tirabad - St. David's Tirabad\nAdtapet diwar « https://br.wikipedia.org/w/index.php?title=Tirabad&oldid=1674301 »\nKemmoù diwezhañ degaset d'ar bajenn-mañ d'an 10 Kzu 2015, da 11:57.


Pajenn:Perrot - Bue ar Zent.djvu/443 - Wikimammenn\nPajenn:Perrot - Bue ar Zent.djvu/443\nsant yan-fransez regis\ngwele n’en devoa nemet eun dôl ; ne gemere na gwin na tamm kig ebet d’e brejou, ha ne zebre nemet ar pez a oa red evit miret outan da vervel gant an naon.\nPa veze oc’h oferennan, an tân, a lake e galon da dridal hag e dâl da skedi, a yee ar c’hôr anezan betek kalonou ar re holl a veze en iliz.\nMervel a reas a greiz rei eur mision en Lalouvesk, d’an 31 a viz kerdu 1640.\nDiniver e oe an dud a deuas da bardonan d’e ve ha diniver ar miraklou a c’hoarvezas en e genver ; rak-se, war c’houlenn roue Frans ha roue Spagn, hano Yan-Fransez Regis a oe laket war roll ar zent gant ar pab Klemant XII, er bla 1757.\nDiwar-benn hon c’harante evit an Otrou Doue\nJezuz-Krist en deus karet an dud : diskennet eo war an douar evit bezan o breur, se nascens dedit socium ; en em guzet en deus dindan doareou ar bara, evit bezan o mager, convescens in edulium ; marvet eo war ar groaz evit bezan o hanterour, se moriens in pretium ; hag en nenv e vezo o c’hurunen, se regnans dat in prœmium.\nAn dud ive a garas Jezuz-Krist. An Ebestel a zilezas o madou, o bro hag o c’herent evit mont d’e heul ; ar verzerien, kentoc’h eget e nac’h, a skuilhas o gwad, pa n’o devoa nemet eur ger da lavaret evit en em denn eus adre krabanou ar maro ; ar zent ne vevent nemet evitan, ne gomzent nemet anezan, ne zonjent nemet ennan.\nHag en de a hirie, n’eus bro ebet ha ne vefe enni mammou o luskellat o bugale en e garante ; n’eus bro ebet ha ne vefe enni tud yaouank hag, abalamour m’hen karont, a gav nerz awalc’h da stourm ouz o gwall dechou ; n’eus bro ebet ha ne vefe enni tud koz, muioc’h a anaoudegez d’eze e-touez ar re varo eget e-touez ar re veo, ha kaeran hano a gavont da lavaret eo hano Jezuz !\nHa ni, daoust ha birvidik eo ive hon c’harante en kenver Hon Zalver ?\nHen anaout a refomp diouz an aked a lakfomp da heuilh e c’hourc’hemennou.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/443&oldid=140715 »


Société Paris : évacuation du camp de migrants qui s'était reformé porte de la Chapelle\nSociété Attentat de Barcelone : fête gâchée à Nîmes pour le départ de la Vuelta\nPar Nolwenn Quiocle mercredi 18 janvier 2017\nArmel le Cléac'h © Maxppp -\nWarc'hoazh e erruo Armel le Cléac'h er Sables d'Olonnes. Tost echu gantañ ar vendée Globe, met chom a ra un nozvezh c'hoazh, ha tost emañ Alex Thomson a-dreñv dezhañ. Forzh penaos e vo degemeret paotr Kastell gant ur bern mignoned.\nMignoned Armel le Cleac'h war hent ar Sables d'Olonnes\nAn eurvezhioù diwezhañ war vor eo evit martolod Penn-ar-Bed. Milieroù a dud a vo er Sables d'Olonnes evit degemer anezhañ, goude 73 deiz war vor er Vendée Globe. Evit poent eo c'hoazh e penn ar redadeg, un nebeud kilometradoù dirak ar c'hembread Alex Thomson.\nUr bern tud a zo o tont eus Kastell-Paol evit lidañ erruout paotr ar vro, met ivez eus pelloc'h, evel Lomig, mignon a-viskoazh eus Armel le Cleac'h, a zo bremañ o chom en enez Sant-Varzhin, e-kichen Gwadeloup. Asambles o deus desket bageal e kreizenn Kastell, hag asambles o doa huñvreet erruout e penn ar redadegoù bras. Warc'hoazh, normalamant, e teuio da vezañ gwir an huñvre-mañ.\nRespont ebet evit liseidi Diwan o deus c'hoant tremen ar vachelouriezh e brezhoneg\nEvit poent ne dremenont nemet an arnodenn istor-douaroniezh e brezhoneg : c'hoant o deus liseidi Diwan Karaez tremen an holl arnodennoù e brezhoneg. Kaset o deus ul lizher d'ar rektordi ha da vinistrerezh an deskadurezh, met respont ebet evit poent. En em vodet e oant dirak al lise ar mintin-mañ.


Emission Gouel an Erer Kozh 2018 : Gouel an Erer Kozh 2018: devezh ar sadorn\nEmission Gouel an Erer Kozh 2018 - Pâssée donée le 21.07.2018\nO : Yann-Ildut Galliou, Tangi an Dreo, Maina, Jeanne, Jeanette, Dewi, Alt1n Gün, Jean-Daniel Bourdonnay, Yann Korr, Youn Kamm, Rozenn Taleg, Yann-Ewen L'Haridon, Youen Nedeleg, Maria\nPâssée menée o : Tunvezh Gwlagen, Jean-Pierre Le Guyader, Enora Molac\nAn Erer Kozh, brasañ gouel sonerezh e bro C'hall, a vez e brezhoneg evit un eurvezh bemdeiz, gant an abadenn radio war-eeun deus ar gwener d'ar sul.\nEn eil abadenn, savet d'ar sadorn, e vez klevet :\nAlt1n Gün (Izel-Broioù/Turkia). Gant ar strollad sonerien yaouank-se e vez graet sonerezh rock bro Durkia ar bloavezhioù 60-70. Aterset int bet e saozneg gant Dewi ha Jeanne. Da glevet war dro an 8'.\nJean-Daniel Bourdonnay, perzh e skipailhad programmiñ leurenn Gwernig dibaoe ar penn-kentañ, d'ar mare ma oa graet « Kabaret » deuhouti. Un digarez evit Yann-Bêr Gwiader da c'houzout penaos eo bet krouet anezhi. Adalek 15'.\nAr strollad 'Ndiaz a oa gant e bladenn nevez « Son 'Rod » war leurenn Wernig. Mez peseurt sonerezh a vez graet ganto fin ar gont ? Breizh, Brazil, an Indez, ar Reter ? Jazz ? Setu pezh zo bet goulennet diganto gant Tunvezh Wlagen-Grandjean, da 25'.\nRozenn Taleg a ra war dro an darempredoù etre arzhourien leurenn Wernig ha kazetennerien, a youll-vat. Aterset eo bet gant Jeanette ha Maina. Klevet vez anezhi da 38'.\nDa sadorn vez ar giz da gaout ur fest-noz war al leurenn Gwernig. An daouad yaouank L'Haridon-Nedeleg, a ra berzh er gouelioù braz, a voe programmet da seniñ eno. Atersit eo bet Yann-Ewen ha Youen gant Enora Molag, da 44'.\nMaria a labour a youll-vat war ar gouel, evit netaat war lec'h an arvesterien. Aterset eo bet gant Yann-Bêr Gwiader, da 50'.